Borča i Krnjača dobijaju gasovod zbog Beograda na vodi - www.lobi-info.rs\nBorča i Krnjača dobijaju gasovod zbog Beograda na vodi\n4. marta 2016. 4. marta 2016.\nU planu je izgradnja gasovoda na levoj obali Dunava kako bi se obezbedilo snabdevanje potrošača prirodnim gasom za buduće stanovnike „Beograda na vodi“.\nNaime, komisija za planove Skupštine grada Beograda utvrdila je na sednici održanoj 11. februara 2016. godine Nacrt plana detaljne regulacije za izgradnju gasovoda od glavne merno-regulacione stanice (GMRS) „Padinska skela“ do područja Prostornog plana područja posebne namene „Beograd na vodi“, Gradske opštine Palilula i Stari grad.\nIzradom i usvajanjem ovog plana stvorili bi se uslovi za izradu tehničke dokumentacije i izgradnju predmetnog gasovoda, kao i dogradnju postojeće GMRS „Padinska skela“.\nGranica plana obuhvata delove teritorija katastarskih opština Kovilovo, Komareva Humka, Borča, Krnjača i Stari grad u ukupnoj površini od 12,9 ha, pa bi se izvođenjem elemenata gasovodne mreže i postrojenja koje su predmet ovog Plana.\nOsim područja Prostornog plana područja posebne namene „Beograda na vodi“, omogućena je i gasifikacija naselja Krnjača i Borča koje sada nisu priključene ni na jedan centralizovan vid snabdevanja prirodnim gasom.\nTakođe, predmetni gasovod bi svojim kapacitetom omogućio značajno termičko proširenje toplane TO „Dunav“, koja kao osnovni energent koristi prirodni gas.\nJavni uvid u nacrt ovog plana obaviće se u zgradi Gradske uprave grada Beograda u Gradskoj opštini Palilula do 29. marta 2016. godine, svakog radnog dana od 9 do 18 časova.\nSlobodan Jerotić kaže:\n8. marta 2016. u 10:28\nBeograd na vodi treba da energetske potrebe (grejanje i hlađenja) rešava upotrebom toplotnih pumpi velikog kapaciteta koje će koristiti energiju vode reke Save. Rešenje u kome se koristi prirodni gas je retrogardno i neprimereno u modernom svetu gde su u ekspanziji tehnologije koje koriste obnovljive izvore energije. Loše strane upotrebe prirodnog gasa su i energetska zavisnost od uvoznih goriva, povećana nesigurnost u snabdevanju i emisija GHG (prirodni gas je FOSILNO gorivo).\nOva ideja je i u suprotnosti sa energetskom politikom Vlade Republike Srbije i Nacionalnim akcionim planom za primenu obnovljivih izvora energije kojim se Vlada Republike Srbije obavezala da će da poveća udeo obnovljivih izvora energije u potrošnji finalne energije.\nOvaj projekat je nepotreban i za naselja na levoj obali Dunava gde treba razvijati sisteme daljinskog grejanja koji će koristiti biomau. Od primene biomase imaće koristi stanovništvo koje će imati na raspolaganju jeftinije gorivo i samim tim i jevtiniju energiju a iskreno se nadam i niže račune za grejanje. Korist će imati i stanovništvo koje živi u seoskim naseljima na levoj obali Dunava jer su oni VLASNICI biomase i imaće dodatne prihode prodajom žetvenih ostataka koji im sada predstavljaju balast a uskoro će morati da plaćaju nekome ko će ih preuzimati kroz ekološku taksu jer se raspadanjem žetvenih ostataka oslobađaju „staklenički gasovi“ koji su uzročnik klimatskih promena. Leva obala Dunava ima više biomase nego što su im energetske potrebe pa bi krajnje neracionalno i štetno po lokalnu zajednicu bilo forsiranje uvoznih fosilnih goriva.\nPrirodni gas može da se koristi u industrijskim postrojenjim za potrebe tehnologije ili za spaljivanje u velikim ložištima gde bi bilo nemoguće organizovati logistiku snabdevanja biomasom.\n2. februara 2019. u 11:11\nPA DA LI STE VI NORMALNI. PRVO KANALIZACIJU DA SE NE PODAVIMO I NE ZARAZIMO PA ONDA GASOVOD. SVE SE RADI NAOPAKO, ZATO NSM TAKO I IDE.\nPotvrđeno! Lokalni izbor se održavaju 24. aprila\nAutom udario u drvo na Zrenjaninskom putu kod Padinske Skele


NOVI ZVEZDIN IZAZOV U EVROLIGI Alimpijević za Blicsport: Bamberg ima mane\nEVROLIGA Gagi i Nedović se znaju “u dušu”, Micić igra košarku života, Štimac odličan\nZanimljivo je bilo u mečevima drugog dana petog kola Evrolige. Unikaha je u gostima bila bolja od Efesa (79:72), dok je Žalgiris izgubio od CSKA u gostima (94:91).\nTRENER CRVENO-BELIH PONOSAN Alimpijević: Odličan način da se završi godina\nKošarkaši Crvene zvezde nisu mogli da požele bolji završetak 2017. godine! U poslednjem meču 15. kola Evrolige savladali su Armani u Milanu sa 91:88, a trener crveno-belih Dušan Alimpijević nije skrivao zadovoljstvo.\nČUDO U MADRIDU Zvezda zasijala: Antić presudio Realu za prekid loše serije\nKošarkaši Crvene zvezde napravili su ogroman podvig na gostovanju Realu i slavili su sa 87:83 (19:24, 27:15, 21:19, 20:25) u 10. kolu Evrolige.\nMOTIV DA OPET BUDU HIT Evroliga: Zvezdu su već jednom otpisali, istu grešku prave ponovo\nVreme je za neku novu Zvezdu... Košarkaši Crvene zvezde protiv Žalgirisa u Kaunasu otvaraju sezonu Evrolige (19.00). Crveno-belima i ove godine niko ne daje šanse u elitnom takmičenju. Izabranici trenera Dušana Alimpijevića su “otpisani”.\nJonas Mačijulis, doskorašnji košarkaš Reala, do kraja sezone nosiće dres Lokomotive Kubanj.\nPOVRATAK NA POBEDNIČKI PUT Ročesti započeo, Bjelica stavio tačku na pad Unikahe\nKošarkaši Crvene zvezde vratili su se na pobednički kolosek, pošto su u 24. kolu Evrolige u hali "Aleksandar Nikolić" savladali Unikahu sa 80:76 (24:24, 16:13, 22:15, 18:24).\nNAJLUĐE SLAVLJE U ARENI Košarkaš Reala uradio nešto što niko nije očekivao, pa se našao u problemu /FOTO/ /VIDEO/\nKošarkaši Reala su u finalu završnog turnira Evrolige pobedili Fenerbahče sa 85:80 i tako su se po deseti put u klupskoj istoriji popeli na evropski tron. Veliki uspeh "kraljevići" su znali i da proslave.\nPRED DUEL PROTIV UNIKAHE Omić: Nedović je jedan od najboljih igrača Evrope, ali kod nas neće naići na popust\n"Ozbiljan glas koji karakteriše Alena Omića čuli smo preko telefona. Slovenac je upravo završio pretposlednji trening sa Crvenom zvezdom u snežnom Beogradu pred duel protiv Unikahe u Evroligi koji se igra u petak od 19 sati."\nLazić: Valjda nije svih 100 miliona "delija" otišlo u London /VIDEO/\nKošarkaši Crvene zvezde u četvrtak od 18 sati dočekuju Bamberg u petom kolu Evrolige, a kapiten Branko Lazić veruje da će crveno-beli uz pomoć "delija" doći do vredne pobede.\nBLIC STRIP MARKA SOMBORCA Nisu čista posla\nNETIPIČAN POTEZ FSS Odjednom promovisana tri nova selektora, nisu samo "orlići" dobili kormilara - stigao je i nekadašnji poznati fudbaler!\nBivša zvezda "Granda" DOŽIVELA UDES NA BRANKOVOM MOSTU Šest sati bila u Urgentnom centru, zadobila jake bolove u vratu


FUDBAL: Mesi najavio povlačenje | Ekspres.net\nFUDBAL: Mesi najavio povlačenje\nLeo Mesi bi mogao da ode posle Mundijala u Rusiji.\nViše ne vidi način da se domogne trofeja sa Argentinom, ako ne osvoji titulu svetskog prvaka narednog leta.\n“Mislim da je to jedini način, ako ne budemo bili prvaci, vreme je da odem”, rekao je Mesi.\n“Želim naravno da sve bude isto kao u Brazilu pre četiri godine, sa drugačijim ishodom finala”,dodao je po mnogima najbolji fudbaler na svetu.\nArgentinac je tada nakon produžetaka u finalu izgubila od Nemaca. Mesi sa “Gaučosima” nema nijednu seniorsku titulu gubio je i finale Mundijala, ali nikada nije osvojio ni titulu prvaka Južne Amerike. On jeste bio prvak sveta, 2005. ali sa mladom reprezentacijom odnosno selekcijom do 20 godina.\nArgentinac je u grupi sa Islandom, Nigerijom i Hrvatskom, jedan je od favorita prvenstva, ali im se daju ipak značajno manje šanse nego Brazilcima koji su igrali sjajno u kvalifikacijama. Inače, Mesi je najbolji strelac u istoriji Argentine, 61 gol u 123 utakmice, ali sve to bi menjao za jedan trofej sa svojom zemljom.\nTags argentinamesipovlacenjeRusija 2018\nFUDBAL: Argentina u Beogradu? NOVA KRVNA SLIKA “ORLOVA”: Od fudbalskih manekena do gladijatora FUDBAL: Barselona je na pragu spektakularnog tima za sledeću sezonu!!! FUDBAL: Novi dresovi “Orlova” za Rusiju


Predstavljamo pobjedničke fotografije! Žurnal - Jedina slobodna teritorija\nBalkan Photo Award: Predstavljamo pobjedničke fotografije!\nObjavljeno: 30.01.2017. u 11:43h\nOve godine internacionalni žiri izabrao je pobjednike u 11 kategorija\nU punoj Vijećnici odabrani su pobjednici konkursa Balkan Photo Award za 2016, a koji se održava u sklopu Balkan Photo Festivala. Žiri koji čini čak 12 članova: Myles Little (US, Predsjednik žirija), Ilvy Njiokiktjien (NL), Srđan Živulović (SLO), Petar Jurica (CRO), Goran Lizdek (BiH), Daniel Mihailescu (RO), Srđan Ilić (SRB), Boryana Katsarova (BUL), Majlinda Hoxha (KV), Ljiljana Karadžić (MNE), Ana Farngovska (MKD) i Ferhat Uludaglar – Zupcevic (TUR) odabrao je pobjednike u 11 kategorija:\nPosebno priznanje Festivala i pobjednik u kategoriji Kreativna fotografije dobio je HanShun Zhou. Za fotografiju “Frentic city”\nSasha Maslov u kategoriji reportaže sa serijom fotografija pod nazivom "Veterans"\nOsim pobjednika u kategorijama žiri je odabrao i finaliste koji su bili u konkurenciji za nagradu a čiji su radovi izloženi u vijećnici :


GROBARI "ZAPALILI" NOVI BEOGRAD: Navijači Partizana šetnjom odali poštu ubijenom Demiru Jukiću! VIDEO - IndeksOnline.rs\nNaslovna srbija Beograd GROBARI “ZAPALILI” NOVI BEOGRAD: Navijači Partizana šetnjom odali poštu ubijenom Demiru Jukiću!...\nGROBARI “ZAPALILI” NOVI BEOGRAD: Navijači Partizana šetnjom odali poštu ubijenom Demiru Jukiću! VIDEO\nBEOGRAD – Nekoliko stotina navijača Partizana večeras je na Novom Beogradu počasnom šetnjom odalo poštu brutalno ubijenom navijaču crno-belih Demiru Jukiću.\nŠetnju su organizovali navijači Partizana okupljeni pod zastavom “Vandal bojsi”, a čiji je Jukić bio član.\nPodsetmio, navijač Partizana Demir Jukić (18) preminuo je od posledica ranjavanja u obračunu sa navijačima Crvene zvezde početkom juna 2017. godine u ulici Dr Ivana Ribara 98 preko puta Bloka 45 u Beogradu.\nJukić je kobne večeri bio kod drugova kada je došlo do obračuna Grobara i Delija. Teško ranjenog Demira prevezli su u KBC Zemun, ali je mladić posle nešto više od dva meseca nažalost izgubio bitku za život.\nPrema još uvek nezvaničnim informacijama, grupu navijača Partizana “Vandal bojs” napala je kobne večeri grupa navijača Crvene zvezde, od kojih je jedan potegao pištolj i pucao u pravcu “Grobara”. Isti izvori navode da je do obračuna došlo zbog nekoliko grafita koje su navijači suparničkog kluba prefarbali.\nPrethodni tekstTužilaštvo BiH pozvalo Dodika na saslušanje zbog negiranja genocida u Srebrenici\nSledeći tekstTalibani uveli policijski čas u Kabulu


IT industriji treba više žena - Ženska TV\n15/04/2019 37 pregleda\nDogađaj „Nedelja ženskih priča u IT“ okupio je oko 250 učesnica – učenica osnovnih i srednjih škola, studentkinja i inženjerki koje rade u nekim od najvećih globalnih tehnoloških kompanija, a glavna tema odnosila se na potrebu većeg prisustva žena u jednoj od najdinamičnijih industrija danas. Organizatori ovogodišnje „Nedelje ženskih priča u IT“ istakli su da je tema žena u IT industriji važna kako za devojke, tako i za sam IT sektor. S jedne strane, devojkama treba pružiti podršku da se oprobaju u jednoj od najperspektivnijih oblasti i steknu IT znanja koja su danas neophodna za rad u bilo kojoj sferi, dok sa druge strane rodni diverzitet može značajno doprineti jačanju čitave IT industrije.\nCilj ovog okupljanja, kao zajedničke inicijative Microsoft razvojnog centra Srbije, kompanije GoDaddy, organizacije Startit, Fondacije Petlja i Inicijative „Digitalna Srbija“, je da skrene pažnju na potrebu za većim uključivanjem devojaka u IT industriju i podsticanje da razvijaju karijeru upravo u ovoj oblasti. Predavanja, radionice i razgovori sa ženama koje uspešno grade svoje karijere u IT sektoru, samo su deo aktivnosti namenjenih učenicama osnovnih i srednjih škola, studentkinjama, kao i ženama koje žele da se prekvalifikuju i steknu dodatna znanja u ovoj oblasti.\n– Događaji kao što je „Nedelja ženskih priča u IT“ važni su iz više razloga, najpre zbog upoznavanja mladih devojaka sa činjenicom da se informacione tehnologije danas nalaze u svakoj grani industrije i da bez obzira čime one sutra odluče da se bave, razumevanje algoritama i osnovnih koncepata programiranja olakšaće im ulazak na tržište rada i učiniće ih konkurentnijim. Sa druge strane, studentkinje koje su se već opredelile za neki od tehničkih fakulteta imaju priliku da razgovaraju sa ljudima iz IT industrije i steknu praktičan uvid u neke delove kreativnog procesa, kao i da razumeju zašto je neprestano usavršavanje i stalno učenje sastavni deo ove industrije – naglasila je Katarina Anđelković, koordinatorka programskih aktivnosti u Fondaciji Petlja.\nFoto press 3\nU okviru ovog događaja više od 100 studentkinja tehničkih, računarskih i prirodno-matematičkih fakulteta širom Srbije, tokom posete Microsoft razvojnom centru u Srbiji, bilo je u prilici da čuje iskustva inženjera i praktikanata, kao i da se upozna sa projektima i tehnologijama koje se razvijaju u beogradskom centru. Devojke je najviše zanimalo šta je potrebno da se prijave za praksu ili posao u jednoj internacionalnoj korporaciji i kakve mogućnosti nudi karijera u IT sektoru. Slična pitanja imale su i učenice koje su učestvovale na panel diskusiji u organizaciji Fondacije Petlja i inicijative Digitalna Srbija, gde su iz prve ruke mogle da čuju iskustva žena koje se uspešno bave programiranjem i koje su ličnim primerom pokazale da posao u IT sektoru nije rezervisan samo za muškarce.\nRazgovori srednjoškolki i programerki otkrili su da devojke često imaju nepotpunu predstavu o sopstvenim sposobnostima, nejednakom tretmanu žena i muškaraca u IT sektoru, kao i da im susreti sa ženama koje su se ostvarile u IT sferi, pomažu u boljem i sveobuhvatnijem sagledavanju situacije, a WordPress radionice pokazale su se kao odličan način da se započne ili unapredi IT karijera.


Ministar spoljnih poslova Ivica Dačić izjavio je danas, povodom zahteva Haškog tribunala da troje članova Srpske radikalne stranke bude izručeno tom sudu, da se ništa novo nije dogodilo osim što je skinuta oznaka poverljivosti sa tog dokumenta. „Ništa se novo nije desilo, osim što je skinuta oznaka poverljivosti. Promene naših stavova nema“, rekao je Dačić novinarima u Ministarstvu spoljnih poslova. Ministar je dodao da će javnost biti obaveštena ukoliko bude promene u stavu Vlade Srbije a da je Ministarstvo spoljnih poslova dužno da zastupa državnu politiku. Komentarišući ocenu Evropske komisije da Srbija ne saradjuje dovoljno sa Haškim tribunalom, Dačić je rekao da „ni oni sami više ne znaju šta će da izmisle“. „Sada pričamo o procesu protiv (Vojislava) Šešelja koji je oslobodjen. Ovo nije poternica za nekim ko je izvršio ratne zločine već za, koliko sam obavešten, nepoštovanje suda“, rekao je Dačić.


SA “PREDGRAĐA” NA “MARAKANU” Radić novi fudbaler Zvezde – Sport News Magazin\nNASLOVNA/FUDBAL/BIH/SA “PREDGRAĐA” NA “MARAKANU” Radić novi fudbaler Zvezde\nSA “PREDGRAĐA” NA “MARAKANU” Radić novi fudbaler Zvezde\nDosadašnji fudbaler Željezničar Sport Tima iz Banjaluke Marko Radić potpisao je danas profesionalni ugovor sa Crvenom zvezdom. Mladi defanzivac koji ima samo 17 godine stavio je paraf na ugovor sa četvorostrukim uzastopnim šampionom Srbije koji je tako potvrdio da na ovaj način brine za klupsko budućnost. Talentovani štoper koji je od svoje četvrte godine član banjalučkog prvoligaša iznio je prve utiske po dolasku na stadion Rajko Mitić.\n– Ostvario sam dječački san. Velika mi je čast što sam postao dio ovako velikog kluba. Imao sam priliku da se upoznam sa trenerom i saigračima, vjerujem da ćemo odlično sarađivati. Cilj mi je da sa Zvezdom osvojim omladinsku ligu – rekao je Radić.\nBanjalučanin se stavio na raspolaganje treneru Marku Neđiću, a njegov razvoj kao i partije za mladi tim pratiće šef struke Dejan Stanković.\nDirektor Željezničar Sport Tima Radomir Popović istakao je da je ovaj transfer još jedna potvrda da klub sa ”Predgrađa” radi na pravi način.\n– Pokazuje se da smo razvojni klub i da su naši dječaci interesatni, ne samo timovima iz regiona nego i šire. Markov potpis za Crvenu zvezdu je potvrda uspješne saradnje dva kluba, a mogu da najavim da će ovakvih poslova biti još u budućnosti. Željezničar Sport tim bazirao je svoju strategiju na afirmaciji mladih fudbalera i mislim da smo na dobrom putu – rekao je Popović.\nmarko radić Željezničar Sport tim\nBRAVO Četvorostruki šampion F1 čistio smeće poslije trke


Foto: Franco Cautillo / EPA;\nRobuki je preminula u naselju Pođo Imperijale, na jugu Italije, gde je rođena 20. marta 1903. godine, prenosi italijanska agencija ANSA.\nRobert Jung iz Gerontološke istraživačke grupe, čije je sedište u SAD, rekao je da je Robuki bila poslednja osoba koja je rođena u Evropi 1903. godine, navodi AP.\nOna je bila samo dva meseca mlađa od trenutno najstarije osobe na svetu Kane Tanaka iz Japana, koja je rođena 2. januara 1903. godine.\nRobuki je imala petoro dece, devetoro unuka i 16 praunuka.\nNa listi ljudi koji su najduže živeli, Robuki je zauzela 17. mesto.


BANJALUČKI TAMBURAŠI Muzička uvertira za doček Nove godine | Banjaluka.net\nBANJALUČKI TAMBURAŠI Muzička uvertira za doček Nove godine\nU susret novogodišnjim praznicima, Gradski tamburaški orkestar će u subotu, 29. decembra, sa početkom od 21:00 čas, sugrađanima i turistima koji ovih dana posjećuju Banju Luku pokloniti pravi muzički spektakl. Svoj završni koncert, banjalučki tamburaši će održati na platou ispred Muzeja savremene umjetnosti, u okviru programa „Banjalučka zima“.\nU dvočasovnom programu, koji će se sastojati od muzičkih numera tradicionalne, starogradske, narodne, popularne i filmske muzike, za svakoga će se naći ponešto. Čitava plejada solista će se pobrinuti za prazničnu atmosferu pred Muzejom savremene umjetnosti. Uz Gradski tamburaški orkestar, koji nastupa pod dirigentskom palicom Zlatana Mirića, za novogodišnje raspoloženje će se pobrinuti Aleksandra Radović, Biljana Nedić, Aljoša Đumić, Danijela Knežević, kojima će se pridružiti i sam dirigent orkestra, koji će otpjevati neke od popularnih numera.\nU novu 2019. godinu, orkestar ulazi nesmanjenim tempom. Već 13. januara, u porti Hrama Hrista Spasitelja, održaće tradicionalni koncert povodom obilježavanja Nove godine po Julijanskom kalendaru. Tradicionalni novogodišnji gala koncert Gradski tamburaški orkestar će održati 17. januara u KC Banski dvor. Zbog velikog interesovanja publike, gala koncert se tradicionalno održava tokom dvije večeri, tako da će svoju reprizu u Banskom dvoru imati već 18. januara.\nPodsjetimo, kao i svake godine, Gradski tamburaški orkestar je svojim nastupima podržao održavanje niza humanitarnih manifestacija kao što su humanitarna akcija Udruženja roditelja prijevremeno rođene djece „Mrvice“, za kupovinu toplih krevetića za prijerođene bebe, koji će biti smješteni u UKC Banja Luka. Gradski tamburaški orkestar je i sam bio organizator veoma uspješnog humanitarnog konceta pod nazivom „Pobijedimo Laforu“, kojim je dat doprinos nastojanjima da se ova opaka bolest iskorijeni.


DC osigurač 12V 20A automatski | Borik Plus - Vaš izvor napajanja, baterija, solarnih, alarmnih i UPS sistema! Online prodaja\nPočetnaProizvodiSolarni sistemi i komponenteOsigurači i diode za paneleDC osigurač 12V 20A automatski\nOsigurači i diode za panele, Solarni sistemi i komponente\nDC osigurač 12V 20A automatski\nDC osigurač automatski 12V 20A za solarni sistem\nPRIKAZANA CENA JE ZA KOMAD. Automatski DC osigurač na 12V 20A, bitan je element jednog solarnog sistema. U slučaju bilo kakvog preopterećenja sistema osigurač je tu da prekine strujno kolo i sačuva komponente od udara struje. Svaki ozbiljniji solarni sistem trebao bi da ima jedan DC osigurač. Ovaj osigurač je dugotrajan jer ne poseduje topivi uložak koji se mora menjati već je automatski. Nakon iskakanja osigurača usled preopterećenja, potrebno je samo stisnuti dugme i osigurač je ponovo upotreblljiv. Osigurac ove snage se montira na + zicu i to izmedju panela i kontrolera.\nDC osigurač 12V 20A\nMaksimalni napon u piku:\nIzmenjivi gorivi uložak:\nNema-resetuje se preko dugmeta\nMaksimalna prosecna struja na 50 stepeni:\n100mm x 45mm x 43mm\nod -55 do +150 stepeni\nKategorije: Osigurači i diode za panele, Solarni sistemi i komponente\n“DC osigurač 12V 20A automatski” Odustani od odgovora


Balkonski slivnici i terasni modularni slivnici kompanije ACO.\nPrilikom planiranja modernih balkona i terasa potrebna su različita rešenja zavisno od specifičnosti situacije sa instalacijama. Iz tog razloga su ACO balkonski slivnici i terasni slivnici inteligentno konstruisani kao modularni sistem.\nACO balkonski slivnici od nerđajućeg čelika\nZa balkone i terase sa svim vrstama završnih obloga\nPrema normi SRPS EN 1253-2\nSamostalni slivnik sa izlivom DN50 - DN70\nDirektni slivnik sa izlivom DN50 – DN100\nPrirubnica za uklještenje hidroizolacije\nDostupna toplotna izolacija telaZa pešačko opterećenje\nPrimeri - galerija\nSve počinje sa telom slivnika: zavisno od modela, postoje tela slivnika sa vertikalnim ili horizontalnim izlivom. Takođe zavisno od modela, telo slivnika može se kombinovati sa srednjim elementima kao i celim nizom gornjih delova koji pružaju najbolje rešenje odvodnjavanja za svaku strukturu poda.\nSlivnici za balkone i terase od nerđajućeg čelika podeljeni su u četiri glavne grupe proizvoda:\nPojedinačni ili direktni slivnici (za spajanje više balkona)\nTelo slivnika sa ili bez toplotne izolacije\nSa prirubnicom za lepljenje ili uklještenje hidroizolacije\nSa horizontalnim ili vertikalnim izlivom


Ranč u Srbiji u kom je lisica domaća životinja\n"Nabavio sam par konja koje smo mogli da jašemo po našim livadama, onda smo dodali i igraonicu za našu decu i tako je sve počelo. Kada sam video da je druženje u gradu sa ljudima postalo preskupo odlučio sam da komad raja koji imamo kao porodica podelimo sa drugima i to bez dinara, tačnije nisam mogao da naplatim nekome ulaz ako ne zna gde ulazi, ili šta će probati, ako su zadovoljni ostaviće od ruke i gotovo svaki posetilac to onako od srca učini", rekao je za ageniju RINA, Milovan Pavlović vlasnik nesvakidašnje ranča.\nMilovan je na osmislio da se na ovaj način deca oslobode strahova koje imaju prema domaćim ali i drugim životinjama kroz susret sa njima, ali interakcijom kroz igraonicu okuse nešto što nema u gradu.\nAli ranč ne bi bio toliko začaran da u njegovom izobilju ne čujete zvukove stalnih stanovnika, od zečeva, papagaja, japanskih prepelica i mnogih drugih životinja, ali od skoro i sasvim jedno neobično biće.\n"Lija koja je potpuno slučajno došla u naš mini-parkić više je noću aktivna nego danju i kad je u susretu sa decom jako je stidljiva. U uslovima koje joj mi nudimo znatno duže živi nego u prirodi, zato se trudimo da joj pružimo sve što joj je neophodno kako bi ovaj parkić imao svoju čar. Ono što mnoga deca nemaju priliku u gradu da vide jesu magarci, brame i druge životinje koje mi na našem ranču posedujemo", kazao je Milovan.\nPosetioci mnogih zemalja iz okoline nisu zaobišli a da ne posete ovo mesto, i pored zološkog vrta se opuste u ambijentu.\n"Svi vole da vide pravo seosko imanje, kako i na koji način sbe ovde funkioniše, od ispaše koza, ovaca i našeg pevca Žike ali i sami da učestvuju i dohranjivanju zivine. Prošle godine naviše gostiju imali smo iz Francuske ali i iz Amerike, Norveške ali najviše mi je drag par iz Grčke koji je želeo da iskustvo sa kojim se ovde susreo želeo da prenese u svoju zemlju", dodao je Pavlović.\nVelika čast i priznanje: Bukove šume Srbije NOMINOVANE za Uneskovu listu dobara svetske prirodne baštine\nNa današnji dan, 28. novembra 1980. godine u fabričkim pogonima Crvene Zastave u Kragujevcu počela je proizvodnja najpoznatijeg domaćeg automobila.\nSrpska pravoslavna crkva i vernici svakog 29. novembra (16. novembra po julijanskom kalendaru) proslavljaju praznik svetog apostola i jevanđeliste Mateja, koji se u narodu još naziva i Matejevdan.\nJedan od njaboljih fudbalera ikada Diijego "El Pibe" Armando Maradona preminuo je pre dva dana u svom domu u Argentini od posledica srčanog udara, a fanovi širom sveta opraštaju se od njega na brojne načine. Nakon čitulje koju je dala grupa Podgoričana i Nikšićana u beogradskim Večernjim novostima, sinoć je u Podgorici grupa muškaraca odlučila da se kroz malo modifikovanu pesmu " Himna kosovskih junaka" oprosti od najvećeg među najvećima.\nDani popusta i otvaranja novih radnji umeju da se pretvore u pravi krkljanac. Kupci širom sveta ne biraju sredstva kako bi došli do robe koju su "nanišanili", pa su tuče, svađe, vređanja, otimanje i guranja postale uobičajene pojave, naročito na "Crni petak":


Potpisan ugovor o realizaciji projekta „Pet za pet“ - juGmedia\nBELA PALANKA – Ministarsvo omladine i sporta odobrilo je projekat „Pet za pet“ opštini Bela Palanka.\nSa ovim projektom belopalanačka opština učestvovala je na konkursa za podrsku jedinicama lokalne samouprave za sprovođenje omladinske politike na lokalnom nivou i realizaciju Lokalnih akcionih planova Kancelarija za mlade.\nMenadžer projekta i kordinator Kancelarije za mlade u Beloj Palanci Dragan Jocić rekao je za Jugmedia da je u pitanju projekat koji se sastoji od pet različitih projetnih aktivnosti iz oblasti obrazovanja, sporta i kulture i koje će biti sastavni deo aktivnosti povodom obeležavanja pet godina Kancelarije za mlade u Beloj Palanci.\nU ime opštine u Beogradu je ugovor svečano potpisao predsednik opštine Goran Miljković.\nVrednost projekta je 575.000 dinara.\nNIŠ – Odlični učenici niških osnovnih i srednjih škola moći će tokom predstojećeg raspusta da se u sportskom centru „Čair“besplatno kupaju…\nOpštinski štab za vanredne situacije opštine Medveđa koji je pre dva dana doneo odluku da pijace krenu sa radom ovog četvrtka, na osnovu procene…


Lokalne vesti - Utorak 02.03.2021 - 14:54\nPrema do sada dostupnim podacima, britanski soj korone čini oko 30 odsto novozaraženih na teritoriji grada Vranja.\nIzjave za javnost nakon sastanka FOTO: S.Tasić/OK Radio\nOvo je saopštio epidemiolog prof. dr Branislav Tiodorović u izjavi za medija nakon sastanka predstavnika republičnog Kriznog štaba sa nadležnima na lokalu.\nProf. dr Berislav Vekić, državni sekretar u Ministarstvu zdravlja je istakao da je pojačanje mera nadzora poštovanja epidemioloških mera neophodno kako bi se stabilizovala situacija sa virusom korona u Vranju.\nNakon izveštaja koji su izložili nadležni sa teritorije grada Vranja, konstatovano je da je najverovatniji uzrok pogoršane epidemiološke situacije na teritoriji Vranja cirkulacija ljudi u tržniim centrima, restoranima i kafićima.\nIstaknuto je da se epidemiloške mere moraju strogo poštovati, naročito u ovim objektima. gde je povećana opasnost od širenja zaraze.\nTakođe, mora se uspostaviti sistem rigorozne kontole poštovanja svih već donetih mera kako bi se epidemiloška situacija na lokalu stavila pod kontrolu.\nBritanski soj razlikuje od "originalnog" koronavirusa, a najprimetnija razlika do sada je bila da je zarazniji.


Mendeš čini sve da portugalski dragulj brušenje nastavi u Italiji - Sportska centrala\nMendeš čini sve da portugalski dragulj brušenje nastavi u Italiji\n15 apr 2019. 18:06\nŠampion Italije torinski Juventus u ozbiljnim je pregovorima sa Benfikom, ali i predstavnicima Žoaa Feliksa u vezi sa potencijalnim transferom predstojećeg leta, preneo je danas ,,Kalčomerkato“.\nMladi Feliks je ove sezone ,,zaludeo“ najveće svetske klubove, a sve je kulminiralo het-trikom prošlog četvrtka u Ligi Evrope protiv Ajntraht Frankfurta. Mladi Portugalac je nekoliko puta ponovio da mu je san da zaigra sa Kristijanom Ronaldom, a Juventus ima još nekoliko kečeva u rukavu kako bi privoleo Feliksa da dođe u Torino.\nNaime, odlični odnosi sa njegovim menadžerom Žoržom Mendešom, koji predstavlja i Kristijana Ronalda, mogli bi da ubrzaju čitav proces. Benfika već neko vreme pokušava da potpiše novi ugovor sa Feliksom, koji bi mu podigao otkupnu klauzulu sa 120 na 200 miliona evra, ali upravo je Mendeš, navodno, usporio te pregovore.\nMendeš želi da Feliks veoma rano dobije priliku da zaigra u Juventusu, uz Kristijana Ronalda i već u utorak, prema pisanjima italijanskih medijima, započeće nova runda pregovora između portugalskog menadžera i uprave ,,stare dame“.\nJuventus je u pol-poziciji za usluge Žoaa Feliksa, ali za njega su veoma zainteresovani i oba mančesterska kluba, kao i Real Madrid.\nFeliks je ove sezone postigao 16 golova na 37 odigranih utakmica, sa ,,tek“ 19 godina.


VM dalo saglasnost za priključenje BiH sistemu EU digitalnih covid potvrda - N1\nVijesti Autor:N1 BiH16. dec. 202114:46\nNa današnjoj 45. sjednici Savjeta ministara BiH jednoglasno su donesene sve odluke. Između ostalog, Savjet ministara dao je saglasnost za priključenje BiH sistemu EU digitalnih covid potvrda. Cilj je da izdate covid potvrde budu međunarodno priznate, kako bi se omogućilo građanima iz Bosne i Hercegovine da nesmetano putuju zemljama Evrope i svijeta.\nPODRŠKA DOMAĆOJ PRIVREDI: SMBiH DONIO ODLUKU O PRIVREMENOJ SUSPENZIJI I PRIVREMENOM SMANJENJU CARINSKIH STOPA\nSavjet ministara BiH, na prijedlog Ministarstva spoljne trgovine i ekonomskih odnosa, donio je jednoglasno Odluku o privremenoj suspenziji i privremenom smanjenju carinskih stopa kod uvoza određenih roba do 31. decembra 2022. godine.\nSavjet ministara na godišnjem nivou usvaja ovu privremenu mjeru u skladu sa Zakonom o carinskoj tarifi, s ciljem podrške domaćoj privredi, njenom konkurentnijem i povoljnijem poslovanju te zadržavanju postojećih radnih mjesta i novom zapošljavanju, što je dodatno važno u vrijeme pandemije Kovida-19.\nOvogodišnjom odlukom su obuhvaćene 63 tarifne oznake u sektorima tekstilne, obućarske, hemijske, metalne, prehrambene i grafičke industrije, kao i elektroindustrije. Robe koje su obuhvaćene ovom odlukom su materijali i sirovine koji se smatraju repromaterijalom, jer ih koriste bh. proizvođači u vlastitoj proizvodnji za izradu gotovih proizvoda, u proizvodnji proizvoda za izvoz ili su supstitucija uvoznih proizvoda, a koji se ne mogu nabaviti na domaćem tržištu u količinama i kvalitetu potrebnom za proizvodnju gotovih proizvoda.\nMinistarstvo spoljne trgovine i ekonomskih odnosa će ubuduće sačinjavati i Savjetu ministara BiH dostavljati godišnji izvještaj o primjeni i efektima odluka o privremenoj suspenziji i privremenom smanjenju carinskih stopa kod uvoza određenih roba.\nUSVOJENA ODLUKA O CARINSKOJ TARIFI\nSavjet ministara BiH, na prijedlog Ministarstva spoljne trgovine i ekonomskih odnosa, donio je Odluku o utvrđivanju Carinske tarife za 2022. godinu.\nCarinska tarifa je usklađena sa Kombinovanom nomenklaturom Evropske unije, čime se omogućava uspješnije obavljanje spoljnotrgovinskih poslova između privrednih subjekata u BiH i privrednih subjekata u zemljama potpisnicama CEFTA sporazuma, odnosno državama članicama Evropske unije.\nSMBiH DAO SAGLASNOST ZA PRIKLJUČENJE BiH SISTEMU EU DIGITALNIH KOVID POTVRDA\nSavjet ministara BiH dao je saglasnost Ministarstvu civilnih poslova za iskazivanje interesa za priključenje Bosne i Hercegovine sistemu EU digitalnih Kovid potvrda.\nPrethodno je upoznat sa Informacijom Ministarstva civilnih poslova o potrebi uspostavljanja tehničkog rješenja za verifikaciju digitalnih Kovid-19 potvrda u BiH.\nMinistarstvo civilnih poslova će organizovati ministarsku konferenciju u oblasti zdravstva, na kojoj će se razmatrati mogućnosti usaglašavanja tehničkog rješenje i pravnog okvira za verifikaciju digitalnih Kovid-19 potvrda u BiH.\nCilj je da izdate Kovid potvrde budu međunarodno priznate, kako bi se omogućilo građanima iz Bosne i Hercegovine da nesmetano putuju ro zemljama Evrope i svijeta.\nGRANT EU VRIJEDAN 1,8 MILIONA EVRA ZA FINANSIRANJE PROGRAMA AKTIVNOSTI PREKOGRANIČNE SARADNJE SRBIJE I BiH ZA 2020. GODINU\nSavjet ministara BiH utvrdio je Prijedlog sporazuma o finansiranju programa aktivnosti prekogranične saradnje Srbija – Bosna i Hercegovina 2014 – 2020 za 2020. godinu između Evropske komisije, Vlade Republike Srbije i Bosne i Hercegovine.\nDoprinos Evropske unije za finansiranje ovog programa aktivnosti za 2020. godinu iznosi 1,8 miliona evra od ukupno procijenjene vrijednosti programa 2.117.647 evra. Preostala sredstva u iznosu 317.647 evra osiguraće korisnici grantova, uglavnom na nižim nivoima vlasti.\nProgramom je obuhvaćeno 67 opština u BiH i 31 opština u Srbiji. Programski cilj je da se unaprijedi socijalno-ekonomski razvoj u pograničnom području dvije države.\nSredstva su namijenjena projektima promovisanja prekograničnog zapošljavanja, mobilnosti radne snage, socijalne i inkluzije u oblasti kulture, kao i zaštite životne sredine te razvoja turizma.\nRanije je usvojen Program prekogranične saradnje Srbija – Bosna i Hercegovina za period od 2014. do 2020. godine, ukupno vrijedan 6.823.529 evra, od čega je grant EU 5,8 miliona evra. Razliku od 1.023.529 evra sufinansiraju korisnici granta.\nMinistarstvo finansija i trezora dostaviće Prijedlog sporazuma sa Osnovama za njegovo zaključivanje Predsjedništvu BiH u daljnju proceduru, a za bh. potpisnika je predložen direktor Direkcije za evropske integracije.\nNASTAVAK PROJEKTA BOLNICE U REPUBLICI SRPSKOJ\nSavjet ministara BiH utvrdio je Prijedlog amandmana broj 2 na Ugovor o finansiranju zaključen između Bosne i Hercegovine (zajmoprimac) i Republike Srpske i Evropske investicione banke (banka), zaključen 27. 12. 2016. godine u Sarajevu i 29. 12. 2016. godine u Luksemburgu i Banjoj Luci i izmijenjen 2. 12. 2019. godine – Projekat bolnica u RS/B (Ugovor o finansiranju), (FI N 31.526 – SERAPIS 2010-0049).\nAmandmanom se kao krajnji datum povlačenja sredstava definiše 31. 12. 2023. godine.\nOvim finansijskim ugovorom za Projekat bolnica u Republici Srpskoj odobreno je 15 miliona evra.\nPrijedlog amandamana 2, sa Osnovama za njegovo zaključivanje, biće dostavljen Predsjedništvu BiH u daljnju proceduru, a za bh. potpisnika je predložen ministar finansija i trezora BiH.\nSMBiH PODRŽAO PROJEKAT VODOSNABDIJEVANJA U BRČKOM\nSavjet ministara BiH utvrdio je Prijedlog ugovora o zajmu (Zeleni gradovi 2 – Window II vodovod Brčko) između Bosne i Hercegovine i Evropske banke za obnovu i razvoj, vrijedan 6,5 miliona evra.\nZavršetak ovog projekta vodosnabdijevanja grada Brčko trebao bi biti završen u naredne tri godine.\nRok otplate zajma je 15 godina, uključujući tri godine grejs perioda na otplatu glavnice, a sredstva su alocirana na Brčko Distrikt BiH. Projekat će implementirati Javno preduzeće “Komunalno Brčko” d.o.o. Brčko Distrikt BiH.\nMinistarstvo finansija i trezora će Prijedlog ugovora o zajmu, sa Osnovama za njegovo zaključivanje, dostaviti Predsjedništvu BiH, a za bh. potpisnika je predložen ministar finansija i trezora BiH.\nVIŠE OD 45 MILIONA EVRA GRANTA IZ EVROPSKOG ZAJEDNIČKOG FONDA ZA ZAPADNI BALKAN ZA DVA PROJEKTA NA KORIDORU 5c\nSavjet ministara BiH utvrdio je dva prijedloga ugovora o grantu (projekat Koridor 5c2 u FBiH – dio 3 – poddionica Poprikuše – Nemila i tunel Ivan) između Bosne i Hercegovine i Evropske banke za obnovu i razvoj koji se odnose na investicione grantove iz programa Evropski zajednički fond za Zapadni Balkan. Vrijednost granta za poddionicu Poprikuše – Nemila iznosi 36.074.000 evra, a za tunel Ivan grant je vrijedan 9.180.000 evra.\nOvim grantovima biće finansirani dijelovi projekata, i to izgradnja dionice autoputa od oko 5,1 km između Nemile i Poprikuše, te izgradnja oko 2 km dionice tunela Ivan na autoputa prema međunarodnim standardima.\nPrijedlozi pojedinačnih ugovora o grantu sa osnovama za njihovo zaključivanje biće dostavljeni Predsjedništvu BiH, a za bh. potpisnika je predložen ministar finansija i trezora BiH.\nZA VODOSNABDIJEVANJE U RS I FBiH 51,5 MILIONA EVRA ZAJMA I 2,3 MILIONA USA GRANTA\nSavjet ministara BiH utvrdio je Prijedlog sporazuma o zajmu (Projekat modernizacije vodnih i sanitarnih usluga) između Bosne i Hercegovine i Međunarodne banke za obnovu i razvoj, vrijedan 51,5 miliona evra.\nOd ovog iznosa na Republiku Srpsku alocirano je 26.500.000 evra, a na Federaciju BiH 25 miliona evra.\nProjekat se odnosi na medernizaciju sektora vodsnabdijevanja i sanitacije u Republici Srpskoj i Federaciji BiH i uključuje lokalne zajednice te unapređenje dostupnosti usluga u ovoj oblasti.\nIstovremeno je utvrđen Prijedlog sporazuma o grantu za trast fond sa jednim donatorom Projekat modernizacije vodnog i sanitarnog sektora za Bosnu i Hercegovinu (Projekat modernizacije vodnih i sanitarnih usluga) između Bosne i Hercegovine i Međunarodne banke za obnovu i razvoj u ulozi administratora trast fonda jednog donatora za Projekat modernizacije vodnog i sanitarnog sektora za Bosnu i Hercegovinu.\nRiječ je o grantu vrijednom 2,3 miliona američkih dolara kojim će biti podržan Projekat modernizacije vodnih i sanitarnih usluga, a sredstva su namijenjena Republici Srpskoj i Federaciji BiH u jednakim iznosima po 1.150.000 američkih dolara.\nPrijedlozi ova dva sporazuma biće dostavljeni Predsjedništvu BiH u daljnju proceduru, a za bh. potpisnika je predložen ministar finansija i trezora BiH.\nUSVOJENE DVIJE INICIJATIVE ZA KREDITNO FINANSIRANJE AUTOPUTA NA KORIDORU 5c\nSavjet ministara BiH usvojio je Inicijativu Ministarstva finansija i trezora i imenovao delegaciju za vođenje pregovora radi zaključivanja Sporazuma o zajmu između Bosne i Hercegovine i OFID-a, radi finansiranja izgradnje autoputa na Koridoru 5c, dionica Vranduk – Ponirak.\nIznos zajma za izgradnju poddionice Vranduk – Ponirak u dužini od 5,3 km, koja čini sastavni dio dionice Nemila – Donja Gračanica, iznosi 25 miliona evra i biće alociran na Federaciju Bosne i Hercegovine.\nPeriod otplate zajma je 14 godina, uz četiri godine grejs perioda.\nUsvojena je i Inicijativa Ministarstva finansija i trezora i imenovana delegacija za vođenje pregovora radi zaključivanja Kreditnog sporazuma između Bosne i Hercegovine i Kuvajtskog fonda za arapski ekonomski razvoj (KFAED) – izgradnja poddionice autoputa Nemila – Vranduk na Koridoru 5c, vrijednog 21 milion evra.\nRadi se o dodatnom kreditnom zaduženju kojim će biti finansirana izgradnja autoputa na Koridoru 5c, dionica Nemila – Vranduk u dužini od 5,7 km, koja čini sastavni dio dionice Nemila – Donja Gračanica.\nKreditna sredstva će biti alocirana na Federaciju BiH, a projekat će implementirati JP Autoceste Federacije BiH d.o.o Mostar.\nPeriod otplate kredita je 20 godina, s uključenim grejs periodom od pet godina i kamatnu stopu od 2 %.\nMinistarstvo finansija i trezora BiH nakon završenih pregovora dostaviće Savjetu ministara pojedinačne nacrte kreditnog i sporazuma o zajmu na razmatranje u skladu sa Zakonom o zaduživanju, dugu i garancijama Bosne i Hercegovine.\nZELENO SVJETLO ZA DVA ZAJMA ZA NABAVKU PET TRAMVAJA I RASTEREĆENJE SAOBRAĆAJNIH GUŽVI NA RASKRSNICAMA U KANTONU SARAJEVO\nSavjet ministara BiH usvojio je Inicijativu Ministarstva finansija i trezora i imenovao delegaciju za vođenje pregovora radi zaključivanja Ugovora o zajmu između Bosne i Hercegovine i Evropske banke za obnovu i razvoj (obnova voznog parka tramvajskog saobraćaja).\nZajam u iznosu 10 miliona evra namijenjen je za kupovinu pet novih tramvaja, čime će se značajno povećati kapacitet voznog parka kako bi se zadovoljile stvarne potrebe korisnika u Kantonu Sarajevo.\nOva investicija će unaprijediti kvalitet javnog linijskog prevoza u korist putnika uvođenjem evropskih standarda, uz zaštitu životne sredine i bolju sigurnost korisnika ovog prevoza.\nRiječ je o zajmu vrijednom sedam miliona evra za realizaciju projekta koji podrazumijeva nabavku savremenog sistema za upravljanje i nadzor saobraćajem, uključujući komponente inteligentnog sistema upravljanja sa prioritetima javnog prevoza, video-nadzor sistema i video-detekcije incidenata zasnovane na najnovijim tehnologijama. Projekat uključuje i izradu centra za upravljanje, kako bi se pratila situacija na saobraćajnicama i preduzimale odgovarajuće mjere za rasterećenje saobraćajnih gužvi na pojedinim raskrsnicama ili incidentne situacije.\nPraktično bi, zahvaljujući najmodernijoj senzorskoj opremi, u realnom vremenu imali potpunu saobraćajnu sliku grada, od čega će korist imati građani i posjetioci Sarajeva.\nRATIFIKACIJA TRI SPORAZUMA\nSavjet ministara BiH, na prijedlog Ministarstva spoljnih poslova, utvrdio je uputiće Predsjedništvu BiH pojedinačne prijedloge odluka o ratifikaciji tri sporazuma.\nRiječ je o Sporazumu o izmjenama i dopunama na Sporazum o finansiranju i projektu, zaključen na 17. 12. 2019. godine (Prvobitni sporazum o finansiranju i projektu) između KfV-a, Frankfurt na Majni (KfV), i Bosne i Hercegovine (primalac), koju predstavlja Ministarstvo finansija i trezora, i Republike Srpske, koju predstavljaju Ministarstvo finansija Republike Srpske i Ministarstvo za prostorno uređenje, građevinarstvo i ekologiju Republike Srpske (agencija za izvršenje projekta), u iznosu od 10 miliona evra – energetska efikasnost u javnim zgradama, te o Sporazumu između Savjeta ministara Bosne i Hercegovine i Vlade Republike Srbije o zajedničkim lokacijama na graničnim prelazima i Aneksu sporazuma o zajedničkim lokacijama na graničnim prelazima za zajedničku lokaciju na graničnom prelazu Bratunac (novi most) – Ljubovija (novi most), kao i o Sporazumu između Savjeta ministara Bosne i Hercegovine i Vlade Republike Srbije o graničnim prelazima.\nIZ BUDŽETA MINISTARSTVA PRAVDE 1,8 MILIONA KM ZA DRŽAVNI ZATVOR\nSavjet ministara BiH, na prijedlog Ministarstva pravde, donio je Odluku o preraspodjeli dijela budžetskih sredstava u 2021. godini iz budžeta Ministarstva pravde Bosne i Hercegovine u budžet Zavoda za izvršenje krivičnih sankcija, pritvora i drugih mjera Bosne i Hercegovine u ukupnom iznosu 1,8 miliona KM.\nNASTAVLJA SE REALIZACIJA PROJEKTA „UNAPREĐENJE KVALITETA PRAVOSUĐA“\nSavjet ministara BiH utvrdio je Prijedlog aneksa VI Sporazuma između Bosne i Hercegovine i Kraljevine Norveške o finansiranju projekata u korist pravosuđa\ni/ili sudova i tužilaštava u Bosni i Hercegovini, čime se omogućava realizacija aktivnosti iz projekta „Unapređenje kvaliteta pravosuđa“ do kraja juna 2022. godine, umjesto ranije predviđenog 31. 12. 2021. godine.\nPrethodno je usvojena Informacija Visokog sudskog i tužilačkog savjeta BiH o proceduri i postupku zaključivanja Aneksa VI Sporazuma, zaključenog između Bosne i Hercegovine i Kraljevine Norveške o finansiranju projekata u korist pravosuđa i/ili sudova i tužilaštava u BiH.\nPrijedlog aneksa VI biće dostavljen Predsjedništvu BiH, a za bh. potpisnika je predložen predsjednik Visokog sudskog i i tužilačkog savjeta BiH Halil Lagumdžija.\nOMOGUĆEN RAD ODBORU ZA ŽALBE POLICIJSKIH SLUŽBENIKA\nSavjet ministara BiH, na prijedlog Ministarstva bezbjednosti, donio je Odluku o imenovanju članova Odbora za žalbe policijskih službenika na mandat od četiri godine, nakon što je istekao mandat ranije imenovanim članovima ovog odbora.\nZa predsjednika sedmočlanog Odbora imenovan je Samir Rizvo iz Ministarstva bezbjednosti, a za njegovog zamjenika Veljko Lazić iz Granične policije BiH.\nOdbor za žalbe policijskih službenika nadležan je za donošenje odluka ro žalbama koje podnesu policijski službenici protiv odluka koje su donijela policijska tijela BiH u pogledu statusa policijskog službenika ili u slučajevima propusta policijskog tijela da donese odluku u pogledu statusa policijskog službenika.\nINFORMACIJA O VAKCINAMA I DONIRANOJ POMOĆI ZA BORBU PROTIV KOVIDA\nSavjet ministara BiH upoznat je s Informacijom o realizaciji nabavke vakcina protiv Kovid-19 zaraznog oboljenja i realizaciji donacija kao podrške odgovoru na Kovid-19, koje je realizovalo Ministarstvo civilnih poslova BiH.\nPrema Informaciji, u BiH je u periodu od 2. marta do 7. septembra 2021. godine preko Ministarstva civilnih poslova stiglo 1.859.750 doza vakcina, uključujući sva tri mehanizma Covax, EU4Health i donacije.\nU okviru Zakona o lijekovima i medicinskim sredstvima BiH vakcine su raspoređene nadležnim zdravstvenim institucijama entiteta i Brčko Distrikta BiH, u omjerima koji su dogovoreni prema mehanizmu nabavke i načinu pakovanja vakcina pojedinih proizvođača.\nSastavni dio informacije je i pregled donacija lijekova, medicinskih sredstava, zaštitne opreme koja je kao podrška odgovoru na Kovid-19 putem Ministarstva civilnih poslova stigla u BiH do septembra 2021. godine.\nU Informaciji su sadržani detaljni podaci o 24 pristigle donacije, uz navođenje institucija kojima su dodijeljene i datumima raspodjele donirane pomoći, koja uključuje anesteziološke ventilatore, puls oksimetre, lijekove, testove i setove za testiranje, zaštitnu opremu, dezinfekciona sredstva, rashladne uređaje za čuvanje vakcina.\ncovid potvrdeVijeće ministara BiH


Peti dan protestne šetnje: Nezadovoljni radnici Vodovoda predali u opštini četvrti poziv za pregovore o najavljenom štrajku\nU pozivu stoji da pregovore treba što pre obaviti kako bi se izbeglo stupanje u generalni štrajk koji je najavljen za 22. avgust.\nRadnici Vodovoda danas (19. avgust) su se okupili ispred zgrade opštine u Smederevskoj Palanci i predali rukovodstvu opštine još jedan, četvrti po redu poziv za pregovore o najavljenom generalnom štrajku zbog blokade računa tog preduzeća koja onemogućava isplatu mesečnih zarada.\nU pozivu se navodi da pregovorima treba pristupiti odmah kako bi se do 22. avgusta, dana određenog za početak štrajka radnici i javnost upoznali sa predlozima za rešavanje nastalog spora. U pozivu se još kaže da se Vodovod nalazi u najtežem položaju od osnivanja do danas i da odlaganje pregovora može dovesti do toga da preduzeće potpuno prestane da funkcioniše što bi imalo nesagledive posledice.\nKako saznajemo, predstavnici opštine su u vreme protestne šetnje obavljali važne razgovore u Vladi Srbije koji se tiču rešavanja gorućih problema u opštini Smederevska Palanka, među kojima je i teška situacija u Vodovodu, pa zbog toga radnici nisu dobili odgovore na danas postavljena pitanja.\nGeneralni štrajk planiran je za 22. avgust, kada je najavljeno da će biti održana i skupština na kojoj bi trebalo da bude donesena odluka o minimumu procesa rada koji se tokom eventualnog štrajka mora ispoštovati. Dan pre, nakon pregovora o minimumu procesa rada, predstavnici Štrajkačkog odbora naveli su da bi stupanje u štrajk moglo da znači da će građani Palanke vodu imati osam sati dnevno.


Čileu preti zagađenje od veštačkog osvetljenja – Plezir\nEkologijaFebruary 22, 2018\nČileu preti zagađenje od veštačkog osvetljenja\nSeveru Čilea, području za koje se smatra da je raj za astronome, preti zagadjenje veštačkog osvetljenja zbog sve veće upotrebe sijalica u domovima, ulicama i prodavnicama.\nPustinja Atakame, oko 1.200 kilometara od glavnog grada, pruža idealne uslove za astronome jer je nebo vedro veći deo godine i na tom mestu će 2020. godine biti postavljen najveći teleskop na svetu, čime će Čile na svom tlu imati 70 odsto svetske astronomske infrastrukture. Međutim, rastuća upotreba LED svetiljki može da ugrozi rad opservatorija u regionu.\nU nedavnom istraživanju objavljenom u časopisu Sajens advensiz (Science Advances) navodi se da je planeta Zemlja sve više izložena veštačkom svetlu, a taj fenomen pojačan je upotrebom nove tehnologije kao što su su LED svetiljke Osvetljenje planete povećano je u kvantitetu i intenzitetu za oko dva odsto godišnje od 2012. do 2016. godine, navedeno je u toj naučnoj studiji.\nŠef kancelarije zadužene za zaštitu kvaliteta neba na severu Čilea Pedro Sanhueza izjavio je Frans presu da je veštačko osvetljenje za 30 odsto ugrozilo posmatranje neba u poslednjih deset godina. Prema njegovim rečima, za posmatranje neba noću je stručnjacima potrebna potpuna tama kako bi teleskopi radili najbolje moguće.Naučnici su takođe upozorili da svetlost tokom noći može da poremeti biološki sat, odnosno san kod ljudi, čime se povećava opasnost od depresije, dijabetesa ili raka.\nTAGS: AtakamaČileEkologijaPlezirPlezir magazinzagađenje


Berguzar Korel postala žrtva internet prevaranata! - TV Exposed\nTurska glumica Berguzar Korel doživela je veoma neprijatno iznenađenje. Glumica koja očekuje treće dete, iznajmila je kuću za odmor ali je situacija kasnije bila zaista neverovatna.\nBerguzar Korel je koristila usluge jednog internet sajta, uplatila depozit i planirala lep odmor u prijatnoj atmosferi jedne kuće. Sve je bilo u najboljem redu dok Berguzar i njena porodica nisu stigli na tu lokaciju. Ispostavilo se da je bila u pitanju zaista podmukla prevara!\nNa fotografijama na sajtu kuća je izgledala lepo, prijatno, a u stvarnosti... Kuća je gotovo uništena, praktično se u njoj nije moglo ni živeti. Apsolutno nijedna slika sa sajta nije odgovarala stvarnom stanju stvari kada je u pitanju ova nekretnina.\nPorodica Ergenc je morala da se okrene alternativnom rešenju. Berguzar je sa porodicom odsela u jednom od obližnjih hotela...\nNOVO - Kadir Dogulu otkrio šta misli o Buraku Ozcivitu!


DVE GODINE OD UBISTVA OLIVERA, POMENI U BEOGRADU I MITROVICI - PressReader\nDVE GODINE OD UBISTVA OLIVERA, POMENI U BEOGRADU I MITROVICI\nSrbija neće stati u istrazi dok se ne otkriju nalogodavci i počinioci tog zločina, i to stvarni, a ne oni kako bi neki voleli da naprave tu priču, rekla je premijerka Srbije Ana Brnabić na drugu godišnjicu ubistva lidera Građanske inicijative SDP Olivera Ivanovića.\nPOMEN UBIJENOM OLIVERU IVANOVIĆU služen je u kripti Hrama Svetog Save u četvrtak 16. januara i počeo je tačno u 8.15, simbolično u vreme kada je lider GI SDP ubijen u Kosovskoj Mitrovici ispred prostorija svoje stranke.\nDruga godišnjica njegovog ubistva obečežena je i paljenjem sveća i polaganjem cveća u Aleji zaslužnih građana na Novom groblju.\nPomenu u Hramu, koji je služio vikar patrijarha Irineja, episkop Stefan, prisustvovali su supruga Olivera Ivanovića, Milena, sa sinom Bogdanom, kao i premijerka Srbije Ana Brnabić.\nNa pomen je došao i veliki broj građana, kao i ministri Nebojša Stefanović, Branko Ružić, Nenad Popović, Zoran Đorđević, Rasim Ljajić, Mladen Šarčević, Goran Knežević, direktor Kancelarije za KiM Marko Đurić, zamenik direktora te kancelarije Petar Petković i državni sekretar u MSP Veljko Odalović.\nU ime porodice, episkop Stefan zahvalio je svima koji su došli da odaju poštu Oliveru Ivanoviću, uz poruku da služenje pomena pokazuje “da ne zaboravljamo naše ljude i da ih nikada nećemo zaboraviti”.\nNa Novom groblju počast su odala Oliverova deca iz prvog braka, njegovi brat i sestra,\nPomenu u Hramu koji je služio vikar patrijarha Irineja, episkop Stefan, prisustvovali su supruga Olivera Ivanovića Milena sa sinom Bogdanom, kao i premijerka Srbije Ana Brnabić\ni ostala rodbina i prijatelji, a došao je i sin Bogdan posle pomena u Hramu.\nPremijerka Srbije Ana Brnabić je za RTS ranije tog jutra rekla da je osnovna poruka da Srbija neće stati u istrazi dok se ne otkriju nalogodavci i počinioci tog zločlina, i to “stvarni, a ne oni kako bi neki voleli da naprave tu priču”.\nOna je izjavila da Beograd tu istragu vodi sam, bez ikakve podrške Prištine i međunarodnih činilaca na Kosovu, pri čemu pre svega misli na Euleks, dok, kako je rekla, Unmik tu “nema naročite ingerencije”.\nKako je rekla, srpske vlasti imaju “određena saznanja” koja ona ne može da saopšti da ne bi ugrozila ljude i istragu, navodeći da je situacija na Kosovu takva da se ne mogu sprečiti ubistva ni zaštićenih svedoka Specijalnog suda.\n- Mi vodimo istragu sa vezanom levom i desnom rukom od Prištine i međunarodne zajednice - rekla je Brnabić i dodala da optuženi za ubistvo Ivanovića ne mogu očekivati pravilno suđene na Kosovu i istakla da je optužnica “farsa” i da su “dokazi, ako se tako mogu nazvati, kontradiktorni”.\nNa dvogodišnjicu smrti Olivera Ivanovića održan je pomen i na mestu njegovog ubistva u Kosovskoj Mitrovici.\nSrpska lista se u četvrtak po prvi put pojavila na mestu ubistva Ivanovića. Predsednik Srpske liste, gradonačelnik Severne Mitrovice i Ivanovićev dugogodišnji politički protivnik Goran Rakić obratio se medijima sa pozivom prištinskim institucijama da što pre razreše slučaj ubistva Ivanovića, ali poziv je uputio i međunarodnoj zajednici.\nKasnije u toku dana na mestu Ivanovićevog ubistva deo njegove porodice i prijatelja, kao i deo članova GI SDP, koji nisu bili saglasni sa odlukom Ksenije Božović da se ta stranka pridruži Srpskoj listi na kosovskim izborima. llll\nOLIVER IVANOVIĆ 19532018.


Deca sa posebnim potrebama i dalje marginalizovana - PPmedia\nDeca sa posebnim potrebama i dalje marginalizovana\nPosted on\t14 децембра, 2015 3:56 pm by adminpp033\nKada se svest ljudi promeni i budemo spremni da prihvatimo različitosti, život osoba sa posebnim potrebama biće značajno kvalitetniji, smatra Dr Taida Hašimbegović, spec. pedijatrije i predsednik Interresorne komisije.\nUslovi u kojima žive deca sa posebnim potrebama svedoče o meri u kojoj sredina obezbeđuje mogućnosti za njihov razvoj. Brojne su prepreke jer uslovi nisu podsticajni a često zbog predrasuda, stereotipa i negativnih stavova, izostaju i rezultati.\n„Pristup rešavanju problema je jako kompleksan i zahteva angažovanje svih struktura društva“, kaže Dr Taida Hašimbegović, spec. pedijatrije i predsednik Interesorne komisije formirane pre pet godina sa ciljem da licima sa posebnim potrebama pruži zdravstvenu, socijalnu i obrazovnu podršku i dodatnu pomoć u ostvarivanju prava.\nPomaka ima, kaže Dr Hašimbegović, no da bi se došlo do očekivanih rezultata društvo mora imati više senzibiliteta za probleme dece sa smetnjama u razvoju.\nInterresorna komisija u čiji rad su još uključene Tatjana Vuksanović, psiholog i Slavica Pušica, socijalni radnik, samo je karika u lancu u ostvarivanja prava i njena je uloga da pruži određene smernice u obezbeđivanju adekvatnih uslovi za kvalitetan život ovih lica.\n„ Menjanje predstave o deci sa posebnim potrebama i stvaranje uslova da se u interakciji sa vršnjacima otkriju njihovi potencijali predstavlja osnovu za dalji razvoj ove dece i, u granicama njihove mogućnosti, osposobljavanje za samostalan život. Različite bolesti dovode do različitih potreba i prosto je nemoguće decu koja imaju određene probleme svrstati u više kategorija. Za nas su to deca koja zahtevaju posebnu pažnju i lečenje pa shodno tome nastojimo i da im pružimo određenu podršku kako bi im pomogli da se integrišu u društvo i postanu ravnopravni članovi zajednice. Problemi sa kojima se susrećemo u radu su različiti pa je samim tim i drugačiji pristup u njihovom rešavanju. Na osnovu pojedinačnog mišljenja svakog člana komisije dajemo određene preporuke za dodatnu podršku u obrazovanju, zdravstvu i socijalnoj zaštiti i upućujemo ih kako i na koji način kroz institucije mogu ostvariti svoje pravo, objašnjava Dr Taida Hašimbegović.\nIz shvatanja o čoveku kao racionalnom biću proizilazi shvatanje o detetu kao nezrelom biću koje se mora naučiti veštinama i vrednostima odraslih članova društva. Pri tome se malo pažnje poklanja licima koja imaju odredjene specifičnosti, pa sve što je različito i odstupa od postavljenih normi je neprihvatljivo ili se smatra nepoželjnim za društvo.\n„Zbog predrasuda najviše trpe deca kojima su zbog određenog hendikepa uskraćena prava koja im po rodjenju pripadaju a to je činjenica koju društvo ne sme da zaboravi. Ne želeći da se suoče sa problemom jedan broj roditelja se za zdravstvenu pomoć obrati u poodmakloj fazi bolesti deteta. Kada se svest ljudi promeni i budemo spremni da prihvatimo različitosti, život osoba sa posebnim potrebama biće značajno kvalitetniji, smatra Dr Taida Hašimbegović.\nKada je reč o obrazovanju ovih lica, Dr Hašimbegović kaže da sistem inkluzivnog obrazovanja daje određene rezultate, a na adresu Interresorne komisije najviše je zahteva za pedagošku asistenciju, odnosno pomoć u radu i učenju a zatim personalnu koja podrazumeva da se detetu sa poteškoćama u razvoju ili invaliditetom pruži tehnička pomoć u nastavnim i vannastavnim aktivnostima kako bi se postigla optimalna uključenost i podigao kvalitet njihovog obrazovanja.\n„ Sve su to mali ali veoma važni koraci kojim se za sada samo delimično rešavaju problemi. Više pažnje mora se posvetiti i potrebama invalidnih lica, rešiti problem uklanjanja barijera kako bi imala lakši pristup institucijama koje zbog svojih potreba često posećuju. Kao društvo moramo imati posebnu vrstu odgovornosti prema licima čiji kvalitet života zavisi od brige i pažnje okruženja u kojem žive, smatra Dr Taida Hašimbegović.\nОзнаке: dr Taida Hašimbegović, Slavica Pušica, Tatjana Vuksanović


Rekordan nivo gasova sa efektom staklene bašte - Gradjevinarstvo.rs\nRekordan nivo gasova sa efektom staklene bašte\n22.11.2011. | Zelena Srbija\nSvetska meteorološka organizacija (World Meteorlogical Organizazion - WMO) saopštila je juče da je koncentracija gasova sa efektom staklene bašte u atmosferi dostigla rekordan nivo, a koncentracija CO2 povećana je za 39% u odnosu na početak industrijalizacije 1750. godine.\nPodaci WMO za 2010. godinu pokazuju da je koncentracija CO2 dostigla 389 ppm - milionitih delova, dok je sredinom XVIII veka iznosila oko 280 ppm. Ova koncentracija CO2 značajna je jer gasovi zadržavaju toplotu u Zemljinoj atmosferi.\nDžeremija Lengoasa (Jeremiah), zamenik generalnog sekretara WMO objasnio je da je emisija CO2 odgovorna za 80% povećanja koncentracije štetnih gasova ističući da se efekti na klimu ispoljavaju kasnije od same emisije. "Imajući ovo u vidu, čak i ako emisija u celom svetu preko noći prestane, ova koncentracija u atmosferi će ostati decenijama zbog dugog života gasova sa efektom staklene bašte", kazao je Lengoasa.\nKrajem novembra, pregovarači iz svih zemalja sveta okupiće se u Južnoj Africi da bi pokušali da usaglase korake za sprečavanje najtežih posledica klimatskih promena do kojih će, smatraju istraživači, doći kada koncentracija štetnih gasova dostigne 450 ppm. Sadašnjim tempom, to bi moglo da se dogodi u narednih nekoliko decenija, iako neki borci za zaštitu životne sredine i ugrožene zemlje smatraju da je svet već prešao opasnu tačku od 350 ppm i da to mora nekako da se preokrene.\nWMO je saopštila da je povećanje koncentracije CO2 od 2,3 ppm od 2009. do 2010. godine predstavlja ubrzanje u odnosu na povećanje od prosečnih 1,5 ppm tokom devedesetih godina XX veka. Na koncentraciju štetnih gasova utiče i smena godišnjih doba, pa leti biljke upijaju CO2 iz atmosfere, dok zimi koncentracija tog gasa raste zbog mirovanja drveća i drugih biljaka.\nKoncentracija CO2 je od 1750. godine povećana 39%, azot - oksida 20, a metana 158%, saopštila je WMO. Kao glavni uzročnici tog povećanja, u izveštaju se navode spaljivanje fosilnih goriva, krčenje šuma i upotreba veštačkih đubriva.


Kurti sa gradonačelnicima Preševa i Bujanovca: Intenziviranje saradnje - Kosovo Online\n22. Jun 2021. • 14:49\nPremijer Kosova Aljbin Kurti primio je gradonačelnicu Preševa Arditu Sinani, gradonačelnika Bujanovca Nagipa Arifija, i opštinskog odbornika iz Medveđe Fehmija Behu sa kojima je razgovarao o pitanju prava Albanaca u ova tri mesta i u drugim oblastima u Srbiji, prenosi Indeks onlajn.\nOna je istakla problem koji Albanci ove opštine imaju zbog nedostatka investicija i uslova i prepreka koje vlast iz Beograda postavlja stranim investitorima koji izraze interesovanje za ulaganje u ovo albansko mesto.\nGradonačelnik Bujanovca istakao je problem slobodnog kretanja Albanaca na graničnim prelazima Kosova sa Srbijom i posledice nepriznavanja kosovskih diploma.\nOdbornik u opštini Medveđa Fehmi Beha, govorio je o "tihom i opasnom načinu diskriminacije koje, kako navodi, srpska vlada sprovodi među Albancima ove opštine kroz pasivizaciju adresa, ostavljajući tako stotine Albanaca bez dokumentacije i Srbije i Kosova".\nNa sastanku se razgovaralo i o sastanku 15. juna u Briselu, a Kurti je rekao da se tada govorilo o predstojećem dijalogu Beograda i Prištine i statusu odnosa.\nKosovski premijer je rekao da će se u procesu novog dijaloga zalagati za reciprocitet prava nacionalnih manjina na Kosovu i u Srbiji.\nSastanak Aljbina Kurtija sa političkim predstavnicima Preševa, Medveđe i Bujanovca je nastavak sastanaka za očuvanje dobrih odnosa i institucionalne saradnje za zaštitu i unapređenje prava Albanaca.\nAljbin Kurti Preševo Bujanovac Srbija Albanci\nZamenik gradonačelnika Bujanovca pisao Kurtiju da pomogne Albancima na jugu Srbije\nZamenik gradonačelnika opštine Bujanovac Šćiprim Musljiu uputio je pismo kosovskom premijeru Aljbinu Kurtiju u kojem mu je čestitao na izboru i upoznao ga sa problemima Albanaca na jugu Srbije, prenosi Reporteri.\nMustafa: Bez pregovora o Preševskoj dolini dijalog u Briselu ne može uspeti


Ekonomska logika presudna: Loše firme će otpustiti radnike, ni država ne može da pomogne - 18.05.2020, Sputnik Srbija\nU firmama suočenim sa problemima u poslovanju mere države, kakve god da su, neće sprečiti otkaze radnicima, jer ih naprosto nalaže ekonomska logika. 18.05.2020, Sputnik Srbija\n11:33 18.05.2020 (Osveženo: 16:31 18.05.2020)\n© Sputnik / Vitaliй Timkiv / Uđi u foto-galerijumotači kablova\nU ovoj oceni nedvosmislen je profesor Ekonomskog fakulteta u Beogradu Ljubodrag Savić, koji smatra da slučaj otpuštanja radnika u Smederevu neće biti usamljen, uprkos merama koje je u vreme pandemije korona virusa država preduzela da predupredi otpuštanje ljudi s posla u ovoj situaciji.\nVanredno stanje uvedeno zbog pandemije još nije bilo ukinuto, kada je kompanija PKC u Smederevu otpustila 338 radnika. Da li smo se prerano ponadali da otpuštanja zaposlenih ipak neće biti, makar dok traje ova situacija?\nOtkazi su ekonomska kategorija, tu država ne može da pomogne\n„Nije teško zaključiti da će toga u Srbiji, nažalost, biti više. Ovo što su do sada vlada i predsednik Srbije preduzeli, to je samo jedan bajpas. Mera koja se odnosi na kredite je orijentisana na srednji i duži rok i orijentisana je na razvoj, ali minimalci i odlaganje plaćanja poreza i doprinosa do sledeće godine samo je jedan tromesečni bajpas koji daje priliku nekim preduzećima da prežive, a onda posle, kako koji-mili moji“, slikovit je Savić.\n© Depositphotos / Tom WangOtkaza će u Srbiji biti sve više\nOtkaza će u Srbiji biti sve više\nUvođenjem vanrednog stanja država je onemogućila neke ljude da rade i dobro je uradila što je donela mere koje su sprečile otpuštanje sa posla, kaže Savić, ali i dodaje:\n„Ako poslodavci nemaju zdrav biznis, ne mogu im na duži rok ozbiljnije pomoći kratkoročne mere i ne može im nikakva administrativna zabrana pomoći da ne otpuštaju ljude. To je ipak jedna čisto ekonomska stvar“, ocenio je on.\nTri rizična faktora sputavaju optimizam\nSavić objašnjava i zašto ne može da bude preterani optimista po pitanju rasta našeg BDP-a, od koga zavisi i zaposlenost. Motori njegovog rasta su, kako navodi, tri faktora koji su u priličnoj meri rizični i isto koliko oni mogu da imaju efekta kao i u prethodne dve godine, može da se desi da oni izostanu.\nJedan od njih je visoko učešće poljoprivredne proizvodnje u rastu našeg BDP-a, od preko 10 odsto, a poljoprivreda, kako napominje, zavisi od prirodnih uslova za koje ne možemo da garantujemo kakvi će biti.\nDrugi faktor su Italija i Nemačka, naši ubedljivo najznačajniji spoljnotrgovinski partneri, na koje odlazi više od trećine srpskog izvoza. Za Italiju, kako ističe, znamo pouzdano da se neće brzo oporaviti, Nemačka verovatno hoće, ali i za nju je, kako podseća, predviđen nemali pad privrede.\nTreće, imamo značajan udeo stranih kompanija koje zapošljavaju dobar broj radnika i do sada su bile generator rasta izvoza. Ali, kako napominje, to nisu samostalne fabrike koje na tržištu nastupaju sa finalnim proizvodom, već uglavnom rade za svoje matične kompanije, ili za velike svetske proizvođače. Sva ta proizvodnja kod nas direktno zavisi od pokretanja tih većih kompanija.\nKod poslodavaca i nož i pogača\nI sve to će uticati na zaposlenost. Zato on ističe da se varaju svi koji su mere, donete zbog uticaja korona virusa na sprečavanje otpuštanja s posla, doživeli kao dugoročniju intenciju. Pogotovo, kaže, što strane firme koje su ovde došle nemaju isti odnos prema našem radniku i u državi iz koje su.\n„Na kraju krajeva, Zakon o radu je takav da poslodavcima daje u ruke i nož i pogaču. Malo je svetlih primera u Srbiji gde se te svetske kompanije ponašaju prema radnicima ne kao prema onima u svojim matičnim zemljama, nego barem polovinu od toga“, kritičan je sagovornik Sputnjika.\nZakon o radu, po njegovoj oceni, ne pruža mogućnost ni sindikatima, ni državi, ni inspekcijskim službama da štiti zaposlene. Uz to napominje da je agencijsko zapošljavanje, koje je od 1. marta ozakonjeno, donelo praksu gde je čovek sveden na poziciju broja s kojim vlasnik raspolaže.\n© Foto : PixabayOd 2010. godine Zakon o radu se menjao, ali uglavnom na štetu radnika i ništa drugačije ne treba očekivati ni od novog zakona koji bi trebalo da bude donet sledeće godine.\nOd 2010. godine Zakon o radu se menjao, ali uglavnom na štetu radnika i ništa drugačije ne treba očekivati ni od novog zakona koji bi trebalo da bude donet sledeće godine.\nProsto, većina tih firmi je, kako kaže, došla u Srbiju da zaradi novac za što kraće vreme i da iskoristi sve pogodnosti koje država pruža. Radnici su za njih jedan neminovan trošak proizvodnje i gledaju da taj trošak bude što je moguće niži, ističe Savić.\nNa pitanje hoće li ova situacija sa pandemijom, posle koje, kako kažu, ništa neće biti isto, imati uticaja na kreiranje novog Zakona o radu, koji bi trebalo da bude usvojen sledeće godine, on je bio nedvosmislen:\n„Ne. Mislim da neko kada osvoji neku količinu prava, a pre svega mislim na vlasnike kapitala, tu onda počinje ucena. Pretiće zatvaranjem preduzeća i raskidanjem ugovora sa vladom Srbije i odlaskom u drugu zemlju koja nema takve zahteve, a takvih nažalost ima i onda je manevarska sposobnost i vlade Srbije i sindikata i svih onih koji su sa druge strane vlasnika kapitala vrlo mala“, objašnjava profesor ekonomike industrije na Ekonomskom fakultetu u Beogradu.\nOn uz to ukazuje na činjenicu da je u poslednje četiri godine stopa nezaposlenosti u Srbiji smanjena zbog nekoliko razloga, a jedan od njih je i dolazak stranih investitotra, koliko god da je reč o, kako Savić kaže, motačima kablova, koji su otvarali firme za obavljanje najmanje složenih i najmanje plaćenih poslova.\nSlabe nade u novi Zakon o radu\nNikome ne bi odgovaralo da stopa nezaposlenosti raste. Ni državi, ni ljudima koji nisu imali izbora i na taj način su došli do kakvih-takvih prihoda. Zato su, kako smatra, male manevarske mogućnosti države da u položaju radnika nešto promeni na bolje. Od 2010. godine Zakon o radu se menjao, ali uglavnom na štetu radnika i nema razloga očekivati da će to sada ići u nekom drugom pravcu, zaključio je Savić.\nFinska kompanija PKC koja je otpustila radnike, u Srbiji od 2014. godine proizvodi kablove za vozila, nije posegnula za merama države koja je obezbedila tri minimalne zarade svakom zaposlenom, kako u vreme pandemije ne bi bilo otpuštanja zaposlenih. Inspekcija rada Ministarstva za rad već je obavila nadzor u pogonima PKC i nije ustanovila nikakve nepravilnosti. Neki od radnika koji su otkaze dobili u roku od 24 sata, o čemu su obavešteni SMS porukama, najavili su tužbe, ocenivši da su otkazi podeljeni suprotno Zakonu o radu i Zakonu o agencijskom zapošljavanju.\nRadnici očekuju da država utvrdi i da li je otpuštanje bilo i u skladu sa Ugovorom o dodeli podsticajnih sredstava, s obzirom na to da je PKC krajem prošle godine dobila subvencije države za proširenje kapaciteta od 6,4 miliona evra, uz uslov da zaposli najmanje 1.200 novih radnika na neodređeno vreme do 2023. godine, od kojih 550 tokom ove godine.


Ministri Dačić i Sijarto: "Sveukupna saradnja Srbije i Mađarske kontinuirano se unapređuje"\nPrvi potpredsednik Vlade Srbije i ministar spoljnih poslova Ivica Dačić susreo se sa ministrom spoljnih poslova i spoljne trgovine Mađarske Peterom Sijartom nakon otvaranja graničnog prelaza Kubekhaza – Rabe.\nNa sastanku je izraženo obostrano zadovoljstvo dosadašnjim razvojem bilateralnih odnosa, čiji se uzlazni trend potvrđuje redovnim održavanjem zajedničkih sednica dveju vlada. Istaknuto je da je veoma važno očuvati dinamiku održavanja sednica dveju vlada koje šalju snažnu političku poruku, i potvrđuju visok stepen razumevanja i poverenja u odnosima dve države. Na sastanku je razgovarano i o Sporazumu o strateškom partnerstvu koji bi trebalo da bude potpisan na sledećoj sednici dveju vlada.\nŠef srpske diplomatije zahvalio je ministru Sijartu na njegovoj doslednoj podršci evropskim integracijama Srbije.


Milan Beko, Danko Đunić, Slobodan Radulović i Miroslav Mišković\nSlično je i u slučaju ATP “Vojvodine”, preduzeća privatizovanog 2004. godine čiji je kupac Ilija Dević hteo da izgradi novu autobusku stanicu za međumesni i međunarodni saobraćaj.\n- Iz obimne dokumentacije se vidi da je Dević završio investiciju i dobio dozvole, ali mu je onemogućeno da nova autobuska stanica počne da radi. I pored zvaničnih odluka, stara autobuska stanica nije izmeštena, a kupcu nije ostavljena nikakva mogućnost da ostvaruje prihod i shodno tome izmiruje obaveze u realnom roku dogovorenom s Agencijom. Ugovor je raskinut i ATP „Vojvodina” se nalazi u stečaju - kaže naš sagovornik. Sumnja se da su Dević, direktor privrednog društva, i Svetlana Miljušević, predsednica UO ATP “Vojvodine”, zloupotrebom službenog položaja nezakonito pribavili dva miliona evra.\nJedan od kompleksnijih slučajeva je i onaj koji se odnosi na “Večernje novosti”, gde ima troje osumnjičenih.\nTrebalo bi da počne da se odmotava i klupko u vezi sa zloupotrebama u Veterinarskom zavodu “Zemun”, a saslušanje čeka vlasnika te firme i “Zekstra grupe” Dragana Đurića, predsednika FK Partizan.\n- Đurić se sumnjiči za spornu privatizaciju Zavoda, a ima ga i na listi onih koji su uzimali milionske kredite od Agrobanke i nikada ih nisu vraćali - kaže naš sagovornik.\nSlučajevi Nacionalne štedionice i Zavoda za obračun i plaćanje nisu završeni.\n- Saslušano je tek nekoliko ljudi i sada se čeka stav tužioca - kaže naš izvor.\nUkupna šteta načinjena svim spornim privatizacijama do sada procenjena je na 84 miliona evra.


BEČKI „PRESE“: Evropa je bila opasno mesto i bez Principa, Prvi svetski rat je bio neizbežan\nBEČKI „PRESE“: Evropa je bila opasno mesto i bez Principa, Prvi svetski rat je bio neizbežan\nIstovremeno, „Prese“ postavlja pitanje da li pojedinac može takvu lančanu reakciju pokrenuti, koja je imala za posledicu 80 miliona mrtvih.\nStotine istoričara su pokušavale da umanje značaj Principa i dokažu da bi se Prvi svetski rat dogodio i bez njega i da su velike borbe za vlast u nacionalistički podgrejanoj atmosferi tog doba, pre ili kasnije, morale izbiti.\nAktuelno se diskutuje, ukazuje „Prese“, o greškama i lošim procenama preopterećenih nosilaca vlasti, koje su dovele do nepotrebne katastrofe.\nNeosporno je, ističe list, da je Evropa pre rata bila opasno mesto, puna nepromišljenih i agresivnih političkih manevara.\nOsobe koje su bile na čelu država, činilo se, da nisu bile svesne kuda idu i o čemu je u pravu bilo reč, već su unišitile za malo godina izbalansirani sistem „koncert sila“, koji je Evropi doneo decenije mira.\n„Prese“ naglašava da je decenijama istoričarima bilo jasno da je odlučujući „loš ton“ u koncertu sila uvela Nemačka i dodaje da je eskalacija između Beča i Beograda mogla biti lokalizovana, da je Berlin pokazao veći interes za mir i umirujuće delovao ne Beč.\nI 100 godina posle boli koliko je besmislen bio „Veliki rat“ sa svojim katastrofalnim posledicaa, ali iz grešaka od tada se danas mogu izvući pouke za današnjost, ocenjuje list, dodajući da se čini da je ponavljanje ove „strave“ isključeno u Evropi, zahvaljujući evropskom procesu ujedinjenja, ukazujući da se u Aziji pojavljuju sličnosti.\n„Prese“ je posvetio pažnju i Nikoli Pašiću, predstavljajući ga kao „premijera koji je više znao, nego što je želeo“.\nList smatra da je Pašiću 1914.bilo jasno da je tada propagirano državno ujedinjenje teritorija naseljenim Srbima bilo moguće ostvariti samo ratom, moguće i evropskim.\nMeđutim, Pašić nije želeo rat pre leta 1914, pošto je Srbija trebalo tek interno da se konsoliduje, smatra dnevnik.\nPašić je, čak, kako tvrdi Kristofer Klark u svom delu „Mesečari“, navodno uputio upozorenje Beču, ali to upozorenje nije bilo ozbiljno shvaćeno ili je procenjeno fintom.\nNaknadno to upozorenje nije smelo postojati za obe strane, jer bi Pašić bio u potpunosti diskreditovan, a Beč bi morao priznati dramatično lošu procenu, navodi „Prese“.


Carević u Beču traži pomoć za otpadne vode - Vijesti.me\nRAZGOVARAO SA PREDSTAVNICIMA SLOBODARSKE PARTIJE\nCarević u Beču traži pomoć za otpadne vode\n5167 pregleda 0 komentar(a)\nCarević sa Austrijancima (Foto: Privatna arhiva)\nVuk Lajović 4. mart 2019, 21:47\nGradonačelnik Budve Marko Bato Carević zatražio je pomoć od vladajuće Slobodarske partije Austrije i njenih predstvnika u pokrajinskoj Vladi Beča u rješavanju problema koje metropola turizma ima u poslu izgradnje postrojenja za tretman otpadnih voda kojim rukovode austrijski koncern EVN i njemački WTE.\nCarević koji je u Beču, juče je razgovarao sa šefom poslaničkog kluba i potpredsjednikom Slobodarske partije Austrije Johanom Gudenusom, članom pokrajinske vlade i gradskim ministrom Beča Maksimilijanom Krausom i savjetnikom potpredsjednika partije Konstatintinom Dobrilovićem.\n„Imali smo bilateralane razgovore tokom kojim smo razgovarali i o problemima“, kazao je Carević za „ Vijesti”.\nOn je dodao da je austrijskim prijateljima dostavio svu dokumentaciju u vezi sa problemom koji Budva ima u projektu otpadnih voda.\nOdlazak Carevića u Beč i sastanak sa partijom koja učestvuje u Vladi Austrije i prijestonice, dešava se u vrijeme kada je firmama WTE/EVN uputila ultimatum da će aktivirati državnu garanciju od 29,3 miliona eura, koju je dala Vlada Crne Gore, ako se ne ispune njihovi uslovi.\nNjemačko-austrijski partneri koji su upozorili da će napustiti postrojenje u bečićkom naselju Vještica, dostavili su Careviću nove uslove, nezadavoljan, nakon što je konsultanstka kuća „Dr Duhovnik” utvrdila da su inostrane firme do sada uložile u izgradnju postrojenja 36 miliona eura.\nOd Budve se zahtijeva da pristane da se angažuje nezavisni ekspert i to isključivo iz njemačke KfW banke, da im se odmah uplati nova novčana tranša od 6,5 miliona eura, te da će upravljati postrojenjem do 31. marta.\nCarević je u više navrata „Vijestima“ kazao da će Budva platiti samo ono što je utrošeno na postrojenju, te da WTE/ EVN, mogu uplatiti 6,5 miliona eura, ali da se za taj iznos umanji garancija, jer u u suprotnom, ako bi im uplatili novac, a njemačko- austrijski partner aktivirao garanciju, onda bi šteta za Budvu bila 18 miliona eura.\nOpština i Vlada su krajem maja prošle godine, nakon dogovora sa WTE/EVN zaključile ugovor o regulisanju međusobnih prava i obaveza, po kome je lokalna uprava tada sa svoga računa WTE – u isplatila 3,25 miliona eura, dok joj je Vlada pozajmila još toliko novca, pa je ovoj firmi, koja je u većinskom vlasništvu austrijskog koncerna EVN, tada izmiren dug od 6,5 miliona eura. Opština je Vladi pozajmicu vratila krajem prošle godine, nakon usvajanja rebalansa, mjesec dana prije isteka roka od šest mjeseci.\nTo je bio rezultat mukotrpnih pregovora jer je WTE i tada zaprijetila da će aktivirati državnu garanciju od 29,3 miliona eura, jer Opština Budva nije izmirivala obaveze pune dvije godine.\nNova lokalna vlast tada je odbila da isplati dugovanje jer se pred Specijalnim tužilaštvom vodi istraga zbog korupcionaške afere, u koju je uključena organizovana kriminalna grupa na čelu sa Svetozarom Marovićem.\nOpština i Vlada dogovorili su se u maju sa Njemcima da se izmiri dio duga, a potom izvrši supervizija projekta, koja je povjerena konsultantskoj kući „ Dr Duhovnik“ iz Slovenije. Za ove usluge Opština je konsultantima platila 164 hiljade eura.\nAustrijancima dostavljena dokumenta o korupciji\nU papirima koje je dostavio Carević Austrijancima je i slučaj korupcije, koja je dokazana u iznosu od tri miliona eura.\nDa je bilo korupcije i da je preko postrojenja za tretman otpadnih voda izmiren privatni dug koji je šef budvanske kriminalne grupe Svetozar Marović imao prema Gojku Kapisoviću, priznao je i nekadašnji direktor WTE- otpadne vode za Crnu Goru Ginter Faust.\nFaust je bio i uhapšen, a potom i nakon priznanja pušten, a nakon toga i napustio Crnu Goru.\nU cijeloj malverzaciji je učestvovala firma Bichem industries Stjepana Skočajića, inače skipera na jahti Marovića, koji je detaljno Specijalnom tužilaštvu priznao kako su se milioni prelivali u džepove kriminalne grupe.\nBudva spremna da isplati WTE/EVN\nOpština insistira da se prizna supervizija konsultantske kuće „Dr Duhovnik“, jer WTE/EVN nijesu imali primjedbe za angažovanje tog eksperta.\nOpština, pozivajući se na nalaz slovenčke kuće, nudi ukupnu otkupnu cijenu od 36.442.823, 91 euro da se povuku iz projekta EVN/ WTE. Ta cijena obuhvata troškove investiranja sa projektovanjem i finansiranjem postrojenja za tretman otpadnih voda u Vještici do 15. novembra 2018. i troškove upravljanja postrojenjem do 1. septembra prošle godine.\nOpština je do sada uplatila njemačkoj strani 9.057.634,33 eura, 17.685.189,58 eura Opština je spremna da plati u roku od 60 dana nakon potpisivanja sporazuma, dok će 9,7 miliona eura isplatiti nakon što se završe radovi i otklone svi defekti identifikovani supervizijom i utvrđivanjem stvarnog stanja tog projekta od strane firme “Dr Duhovnik”.\nKako je do ove konačne računice došla slovenačka konsultantska kuća vidi se iz supervizije, po kojoj je utvrđeno da je do sada u projekat otpadnih voda uloženo 32,6 miliona eura, operativni troškovi su 4,2 miliona eura, dok je Opština priznala da su dodatni radovi iznosili 2,5 miliona eura, duplo manje od onih koji su predstavljeni i nisu potvrđeni od strane nadzora.\nNa taj način došlo se da su kompletni troškovi investicije sa projektovanjem i upravljanjem iznosili 39,4 miliona eura. Od te sume umanjena su tri miliona eura, koliko iznosi utvrđena korupcija po pravosnažnoj presudi, pa je konačna cijena definisana na 36,4 miliona eura.


Bojničko selo Turjane dobija uličnu rasvetu, dogodine i asfalt – Info Centar Juga\nMesna zajednica Turjane jedna je od pretposlednjih koja u ovoj godini dobija uličnu rasvetu. Po rečim predsednika opštine Nebojše Nenadovića, koji je ovu Mesnu zajednicu obišao sa svojim zamenikom Dejanom Stojanovićem, dužina mreže iznosi nešto više od četiri hiljade metara. Iz lokalnog budžeta za ovu namenu izdvojeno je milion i šezdeset tri hiljade dinara a radovi bi trebalo da budu završeni za 15 dana.\n„Ovo je jedanaesta mesna zajednica koja je dobila uličnu rasvetu, u toku je priprema za projektnu dokumentaciju za uličnu rasvetu u selu Savinac i za jedan deo u selu Ivanje, kod Doma na Radanu“- rekao je Nenadović dodajući da je u planu da u toku naredne godine ovo i selo Lozane dobiju asfaltni put.\nZoran Smiljković, predsednik Mesne zajednice Turjane kaže da u ovom selu ima osamnaest aktivnih domaćinstva ali da je taj broj daleko veći od proleća do jeseni. Ulična rasveta im puno znači a u toku naredne godine, po obećanju predsednika opštine, veruju da će dobiti i asfaltni put što bi zasigurno, po rečima Smiljkovića, vratilo ljude u ovom selu.\nPolicija u Leskovcu i Lebanu zadržala trojicu vozača zbog vožnje pod dejstvom alkohola i psihoaktivnih supstanci\nGrađani Medveđe od danas mogu prijaviti nastalu štetu putem mejla, telefonom ili na šalteru u zgradi opštine\nCvetanovićeva Božićna čestitka


Radmila Žeželj - Najmodernija privatna osnovna škola u regionu\nTijana Radović / / Uncategorized / 19.08.2019\nNa Učiteljskom fakultetu u Beogradu stekla je zvanje profesora razredne nastave i istakla se kao jedan od najuspešnijih studenata u generaciji. Takođe, bila je i đak generacije na Pedagoškoj akademiji za obrazovanje nastavnika razredne nastave.\nTokom studija i nakon njih dodatno se usavršavala na mnogim obukama, među kojima su:\n„Individualizacija i diferencijacija u nastavi”,\n„Savetovanje učenika, nastavnika i roditelja”\nNa dva stručna seminara iz oblasti nastave srpskog jezika Mirjana je bila autor i voditelj, a takođe je i koautor Čitanke za srpski jezik od I do IV razreda, nastavnih listova za srpski jezik i matematiku od I do IV razreda i autor Priručnika za učitelje i učenike.\nBogato iskustvo Radmila je stekla radom u nekoliko beogradskih osnovnih škola, među kojima su i „Josif Pančić”, „Jovan Dučić”, „Svetozar Marković”, „Kralj Petar Prvi”. U radu je prepoznatljiva po uspesima svojih učenika na takmičenjima, individualizovanom pristupu prema učenicima, podsticanju interaktivnog učenja.\nRadmila je član Komisije za licence za učitelje i nastavnike Republike Srbije, a kao mentor učitelja u Osnovnoj školi „Savremena” trudi se da na najbolji načini kolegama predstavi najsavremeniju organizaciju rada i da im obezbedi maksimalnu obuku za projektnu i integrativnu nastavu, a učenicima približi najsavremenije obrazovanje.


Crna Gora produžila trajanje samoizolacije na 21 dan | 24h.ba\nHome Vijesti Regija Crna Gora produžila trajanje samoizolacije na 21 dan\nCrna Gora produžila trajanje samoizolacije na 21 dan\nNacionalno koordinaciono tijelo za zarazne bolesti (NKT) Crne Gore juče je odlučilo da izmijeni naredbe koje se odnose na karantin i samoizolaciju osobama koje su bile ili se sumnja da su bile u kontaktu sa osobama oboljelim od korona virusa ili sa osobama za koja postoji sumnja da su oboljela.\nTako je mjera samoizolacije produžena sa 14 na 21 dan.\nMjera samoizolacije se, prema novoj naredbi, određuje u trajanju od 21 dan osobama koje su bile ili se sumnja da su bile u kontaktu sa osobama oboljelim od novog korona virusa ili sa osobama za koje postoji sumnja da su oboljela od ove bolesti.\n“Do ozdravljenja, a najmanje 21 dan osobama koja imaju pozitivan rezultat PCR testa na novi korona virus, imaju blage simptome ili su bez simptoma bolesti”, kaže se u naredbi.\nU trajanju do navršenih 21 dan od dijagnostifikovanja bolesti osobama koje su bile na bolničkom liječenju, ispunjavaju kriterijume za oporavak, u skladu sa Protokolom postupanja sa oboljelima i kontaktima KOVID-19 pacijenata Instituta za javno zdravlje Crne Gore i imaju negativan rezultat testa prije isteka perioda od 21 dan od dana dijagnostikovanja infekcije (prvog pozitivnog testa na SARS-CoV-2).\nU trajanju do dobijanja jednog negativnog rezultata testa, ali ne kraće od 21 dan od dijagnostifikovanja bolesti, osobama koje su bila na bolničkom liječenju, ispunjavaju kriterijume za oporavak i imaju pozitivan rezultat kontrolnog testa, u skladu sa Protokolom postupanja sa oboljelima i kontaktima KOVID-19 pacijenata Instituta za javno zdravlje Crne Gore.\nIstiče se da na snazi ostaje i mjera obaveznog smještaja u karantin ili samoizolaciju crnogorskih državljana i rezidenata Crne Gore koji dolaze iz država sa kojima nije dozvoljeno odvijanje međunarodnog putničkog saobraćaja, u skladu sa propisanim epidemiološkim kriterijumima, u trajanju od 14 dana, na osnovu rješenja Sanitarne inspekcije, u skladu sa Protokolom postupanja sa oboljelima i kontaktima KOVID-19 pacijenata Instituta za javno zdravlje Crne Gore.\nUlazak u Crnu Goru iz BiH od 29.juna moguć je uz obavezni PCR, ELISA ili ECLIA test star maksimalno 48 sati. Tranzit kroz Crnu Goru bez posjedovanja testa omogućen je uz kontrolu vremena ulaska, prolaska kontrolnih punktova i izlaska, bez zadržavanja u Crnoj Gori.\nPrevious articleThomas Bach isključuje OI bez gledatelja\nNext articleSnalažljivi vozač iz BiH nasmijao je društvene mreže svojim načinom parkiranja


Odlaganje puta u EU neprihvatljivo – Bankar.me\nJuly 14, 2017 CRNA GORA, MAKRO, PLANETA, SVE VIJESTI Leave a comment\nCrna Gora treba da bude oprezna povodom nezvaničnih izjava da bi Akcioni plan za regionalni ekonomski prostor (MAP) mogao značiti pomjeranje rokova za prijem pojedinih država zapadnog Balkana u EU, a od Evrope se očekuje da donese odluku da li će integrisati region ili će regija opstajati u’nekom vidu autokratija pod demokratskom fasadom, smatraju analitičari.\nLideri šest zemalja zapadnog Balkana (ZB6) podržali su u srijedu na samitu u Trstu višegodišnji Akcioni plan za regionalni ekonomski prostor koji treba da omogući neometan protok robe, usluga, kapitala i radne snage.\nDoskorašnji predsjednik skupštinskog Odbora za ekonomiju Aleksandar Damjanović (SNP) podsjeća da je Crna Gora najdalje odmakla u pregovorima sa EU.\n“Ne sporeći prednost još većeg ekonomskog povezivanja, rasta privredne saradnje, povećanja razmjene roba, usluga, rada i kapitala, neprihvatljivo bi bilo da MAP zapravo nameće potpuno ujednačavanje nivoa pregovora sa EU za sve zemlje zapadnog Balkana gdje bi pojedine države čekale one druge, a horizont produžavanja EU bi se i te kako otegao”, rekao je Damjanović za “Vijesti”.\nOn je dodao da Crna Gora mora, prateći dešavanja u EU, pažljivo voditi računa i imati maksimalni oprez o mogućim idejama koje nijesu zvanično saopštene, ali se mogu čuti u neformalnim izjavama unutar EU da bi MAP mogao da znači pomjeranje rokova za prijem u EU.\nDodaje da iz tih razloga zvanična Crna Gora, imajući u vidu većinsku podršku građana za EU, treba da radi na oba kolosijeka.\nOd intenziviranje pregovora o pojedinim poglavljima i regionalne integracije, mudrom politikom mala otvorena crnogorska ekonomija može da iskoristi prednosti svog položaja odnosno, prirodnih i drugih resursa, kazao je Damjanović.\nOn je ocijenio da prioritet Crne Gore, i da nema akcionog plana, mora biti podizanje nivoa regionalne saradnje, naročito u oblasti ekonomskih odnosa. Objasnio je da su nekadašnje zajedničko nasljeđe SRFJ i zajednički cilj evropskih integracija država regiona solidni temelji još čvršće međusobne saradnje, uzimajući u obzir sadašnji stepen povezanosti, iskustva CEFTA i drugih regionalnih sporazuma.\nEkonomski analitičar Zarija Pejović rekao je da je pitanje koliko će formiranje regionalnog ekonomskog prostora na Balkanu bez značajnih investicija imati efekta na ekonomsko\njačanje i uvezivanje samog regiona koji je i do sada imao sporazum CEFTA.\n“Ohrabruje inicijativa ministra inostranih poslova Njemačke Zigmara Gabriela, o kojoj se u posljednje vrijeme sve više govori, a odnosi se na formiranje balkanskog investicionog fonda, u okviru inicijative ‘Berlin plus’. Prema nekim podacima samo za infrastrukturno povezivanje saobraćajnica prestonica regiona potrebno je nekih 30 milijardi eura. To nije dovoljno, već je potreban inkluzivan rast kroz reindustrijalizaciju regiona, u čemu je takođe nephodna pomoć EU”, rekao je Pejović.\nOn smatra da se od Evrope očekuje da donese odluku da li će integrisati region, što će podrazumijevati paralelno ekonomsku i političku konsolidaciju, ili će regija opstajati u nekom vidu stabilokratije (autokratija pod demokratskom fasadom).\nOvaj drugi scenario rizik je za samu Evropu, usljed mogućih političkih destabilizacija. Ono što su rizici je pitanje da li u regionu i dalje postoji građanski, demokratski potencijal, sposoban da odgovori na evropske inicijative, odnosno da li je Evropa u stanju da prebrodi unutrašnje protivrječnosti i integriše zapadni Balkan, naglasio je Pejović.\nPejović je podsjetio da je prvi korak u stvaranju EU, bila Zajednica uglja i čelika, kao zajednički dogovor o proizvodnji i distribuciji čelika, nastao 1951. godine nakon sprovođenja\nMaršalovog plana, kada se BDP u zapadnoevropskim državama, već vratio na nivo od prije Drugog svjetskog rata.\nMeđutim, zemlje zapadnog Balkana nisu imale Maršalov plan a javni dug samo zemalja koje su nastale raspadom bivše SFRJ iznosi oko 145 milijardi dolara, dok je dug bivše Jugoslavije iznosio 20 milijardi dolara. Takav rast javnog duga nije donio značajno poboljšanje životnog standarda u regionu. Rasprostranjeno je siromaštvo koje je posljedica gubitka industrije, a što je opet posljedica ratova, sankcija, korupcije, ali i konkurencije proizvođača sa Zapada, objasnio je Pejović.\nMAP predviđa zajedničke mjere u četiri oblasti do 2020.\nMAP predviđa sprovođenje mjera i djelovanja u četiri komponente: trgovina, investicije, mobilnost i digitalnu integraciju do 2020.\nPrva komponenta podrazumijeva mjere za olakšavanje slobodne trgovine robom i uslugama, uklanjanje necarinskih barijera i usklađivanje tržišta CEFTA s EU. Te mjere su, između ostalog, poboljšanje zajedničkog upravljanja rizicima, poboljšanje saradnje između tijela za nadzor tržišta i kontrola granica na jednom mjestu, kao i uklanjanje i preostale diskriminativne prakse u javnim nabavkama. Druga komponenta obuhvata regionalni program ulaganja, izvršenje i praćenje investicione reforme, promociju zapadnog Balkana kao zajedničke investicione destinacije, pametni rast i diverzifikaciju finansijskih sistema kako bi se povećala ulaganja.\nTreća komponenta podrazumijeva slobodno kretanje istraživača, visokokvalifikovanih radnika i studenata, a četvrta digitalnu ekonomiju i društvo, inovacije…\nMAP ne predviđa osnivanje novih institucija ili organizacija. Sprovođenje MAP-a takođe ne bi ograničilo mogućnost zapadnobalkanskih ekonomija da vode autonomnu trgovinsku politiku i ne podrazumijevaju usklađivanje vanjskih tarifa. Detaljne smjernice o upravljanju i izvještavanju obezbijediće sekretarijati RCC/CEFTA do oktobra 2017, navedeno je u dokumentu.\nPOJMOVIAkcioni plan za regionalni ekonomski prostor (MAP) CEFTA Crna Gora EU Integracije u EU\nPrevious Cigarete skuplje od 1. avgusta\nSljedeći Blokirano 16 hiljada firmi


Zbrka.com - Danijela Vranić - Bez brushaltera - Zanimljivosti i Jet Set\nSamozvana kraljica splavova Danijela Vranić izazvala je svojom pojavom negodovanje publike, koja je proteklog vikenda u Šidu pratila snimanje emisije „Jedna pesma, jedna želja“. Ona se pojavila u tankoj prozirnoj haljinici bez brushaltera, pa su joj momentalno istrčale bradavice, koje su starijim gledaocima u prvim redovima sve vreme „bole oči“.\n- Publika je pozdravila pevačicu na početku nastupa, ali nekoliko trenutaka kasnije počeli su da komentarišu njen vulgaran izgled - priča jedan od gledalaca i dodaje:\n- Budući da su snimanju prisustvovali mahom stariji ljudi sa decom, većina njih počela je da zviždi i vređa golišavu pevaljku, govoreći joj da nije došla na splav i da je trebalo da se obuče za nastup.\nNekoliko dana kasnije sporna emisija emitovana je na Javnom servisu, pa su i gledaoci kraj malih ekrana mogli da vide bradavice folk pevačice u punom sjaju. Zanimljiv je i podatak da je pre nekoliko meseci u istoj emisiji trebalo da gostuje Mina Kostić, koja je došla u haljini s dubokim dekolteom.\nMeđutim, organizatori sa RTS saopštili su joj da mora da se presvuče i obuče neku „prikladniju“ haljinu, dok je Danijeli Vranić dozvoljeno da na Prvom programu RTS peva polugolih sisa. Iz kog razloga su prema dve folk pevačice primenjeni dvostruki aršini, nismo uspeli da saznamo.


Edita Aradinović - Blic Online\nIndi i Edita Aradinović važe za jedne od najlepših pevačica na estradi, a iako se godinama nalaze u javnosti, malo ko zna kako izgleda njihova majka koja se retko pojavljuje u javnosti, a od koje su nasledile lepotu.\nPevačica Edita Aradinović pre nekoliko nedelja nastupila je na muzičkom festivalu “Music Week” i pobrala simpatije publike, ali kolega koje su komentarisale da je izvela odličan scenski spektakl. U razgovoru sa dvadesetosmogodišnjom pevačicom pričamo o privatnom životu koji mesecima drži daleko od očiju javnosti, ali i sumiramo utiske sa Ušća:\nIndira Indi Aradinović svojevremeno je javno pričala kako je njena sestra Edita Aradinović "lažna sestra" i da se folira, a nekadašnja pevačica "Ministarki" sad se dotakla njihovog odnosa, ali i pevanja poznatih na plejbek i nedavne estetske korekcije.\nPevačica Edita Aradinović kupila je sebi psa i predstavila na Instagramu novog člana porodice.\nPevačica Edita Aradinović nedavno je doživela šok kada joj je jedan biznismen otvoreno ponudio 30.000 evra da izađe sa njim na sastanak.\nPoznata pevačica Edita Aradinović (28) podelila je sa odmora u Grčkoj video koji je izmamio mnogima osmeh na lice.\n(VIDEO) EDITA NIKAD IZAZOVNIJA Na splavu bez gaćica, a za gole slike ima opravdanje: "SLIKALA SAM SE ZA DEČKA, IMAM VEZU NA DALJINU"\nPevačica Edita Aradinović nastupila je večeras u jednom prestoničkom lokalu, a pojavila se u veoma smeloj odevnoj kombinaciji.\n(FOTO) EDITA KAO OD MAJKE ROĐENA Njeno najšokantnije izdanje dosad! Slikala selfi u WC-u bez brushaltera i gaćica\nPevačica Edita Aradinović poslednjih nedelja šokira javnost golišavim slikama, koje sama postavlja na društvene mreže, dok je sad isplivala jedna njena slika koja je definitivno najšokantnija od svih.\nGOLA SLIKA JOJ NIJE BILA DOVOLJNA? Edita pozirala u providnom donjem vešu, poručuju joj: "Hitna će da radi"\n"Pre operacije nosa sam ličila na tatu, a SADA LIČIM NA MAMU" Edita Aradinović sve nasmejala kada je progovorila o operacijama\nPoznato je da je pevačica Edita Aradinović bila jedna od najzapaženijih učesnika šoa ''Tvoje lice zvuči poznato'', a prilikom gostovanja u ''Specijalu'' otkrila koji nastup joj je bio najdraži.\nPevačica Edita Aradinović progovorila je o napuštanju grupe "Ministarke", što je pre nekoliko godina izazvalo veliku pažnju javnosti.\nVELIKA POSLOVNA PONUDA U DUBAIJU Nakon luksuznog odmora Editi ponudili poseban tretman, PENTHAUS I NOVAC, ovo su svi detalji\nEdita Aradinović boravila je s prijateljima u Dubaiju, a njen odmor pretvorio se u iznenadnu poslovnu ponudu koju joj nije bio lako da odbije.\nIako je april u Beograd sinonom za lepo vreme, to se ove godine nije desilo. Kiša i jesenje temperature samo su ubrzale odluku pojedinih javnih ličnosti da spakuju kofere i otisnu se na egzotične destinacije. Iako zbog pandemije korona virusa nemaju veliki izbor mesta gde mogu otputovati, dok sve vreme moraju poštovati pravila zaštite, to ih nije sprečilo da uživaju na dalekim peskovitim plažama.


ICEIRD 2010 - konferencija o preduzetništvu, inovacijama i regonalnom razvoju\nU okviru projekta Evropske nedelje malih i srednjih preduzeća, Fakultet tehničkih nauka Univerziteta u Novom Sadu u saradnji sa CISCO institutom za preduzetništvo i UNESCO katedrom za studije preduzetništva organizuje III Međunarodnu konferenciju o preduzetništvu, inovacijama i regonalnom razvoju – ICEIRD 2010 koja će se održati od 27. do 29. maja 2010. godine u Novom Sadu, u Hotelu Park.\nKonferencija će okupiti preko 150 istaknutih naučnika i preduzetnika iz 30 evropskih zemalja, među kojima se ističu učesnici iz Austrije, Nemačke, SAD, Velike Britanije, Grčke, Makedonije, Bugarske, Rumunije, Slovenije, Srbije itd.\nCilj konferencije predstavlja regionalno okupljanje preduzetnika, istraživača, stručnjaka iz privrede, predstavnika nacionalnih i regionalnih agencija, predstavnika vladinih i nevladinih organizacija iz zemalja Jugoistočne Evrope, koji su uključeni u proces kreiranja politike u oblasti inovacija, preduzetništva i regionalnog razvoja. Priliku da iznesu svoje stavove i razmišljanja imaće i studenti, mladi istraživači i preduzetnici kroz prezentaciju svojih projekata, rezultata istraživanja i razmene iskustva sa ostalim učesnicima.\nNa konferenciji biće pokrenute sledeće teme:\n- Pitanje kreativnost, kompleksnosti i konkurentnosti malih i srednjih preduzeća;\n- Preduzetništvo kao proces identifikacije šansi i implementacija korisnih ideja u praksi;\n- Inovacije kao pokretač nacionalne, regionalne i globalne privrede i inovacioni klasteri;\n- Regionalni razvoj, mogućnosti i barijere za unapređenje saradnje između zemalja Jugoistočne Evrope.\nRepublika Srbija dobila je zvanično odobrenje za učešće na projektu Evropska nedelja malih i srednjih preduzeća, koji se sprovodi u 37 država Evrope u periodu od 1. maja do 30. juna 2010. godine. Pored najširih tema koje promovišu preduzetništvo, poseban fokus za države zapadnog Balkana, u okviru projekta, biće promocija principa Akta o malom biznisu, kao i projekti Evropske nagrade za preduzeća.\nFunkcija: Predsednik naučnog i organizacionog odbora\nMob: 064 120 3273\ndesavanja evropa konferencija konferencije nauka novi sad preduzetnistvo\nOznake: desavanja evropa konferencija konferencije nauka novi sad preduzetnistvo


EXPRES VESTI - Đorđević: Francuzi najbolja moguća provera pred turnir\nBEOGRAD – Selektor košarkaške reprezentacije Srbije Aleksandar Đorđević rekao je danas da je prijateljska utakmica sa Francuzima odlična provera pred start kvalifikacionog turnira za Olimpijske igre u Riju.\n"Utakmica sa Francuskom je najbolja prvera jer je rival među tri najbolja u Evropi. Bez obzira što su prijateljske uvek se zakuva i obe ekipe žele da pobede. Momci rade sa mnogo želje, punog srca, mnogo su ozbiljni i skoncetrisani. U kratkom periodu koji nas čeka pred turnir ne postoji neki sistemski rad kojim bi mogli da dođemo do potrebne forme, ali momci shvataju sve što tražim", rekao je Đorđević na konferenciji za medije u hotelu “Kraun Plaza”.\n"Velika želja i ambicija je pristuna kod svakog igrača i zadovoljstvo je raditi sa njima. Vlada veliko zajedništvo, timski duh i velika mi je čast da radim sa njima. Pozivam navijače, da im pokažemo kako se borimo za boje Srbije zajedno sa njima. Oni su veliki deo svih naših rezultata i hoćemo da im vratimo dobrom igrom".\n"Bjelica će doći direktno na trening sa aerodroma. Odradio je neke treninge i noga se polako vraća u normalu. Raduju dobro odrađene terapije i jedva čeka da dođe, što nas raduje jer znamo koliko je važan za nas. Sa naše strane nemamo prava na pritisak i zahtev jer želimo ga 100 posto spremnog. Što se tiče Mačvana on je sa nama sve vreme, radi i sa loptom šta god može. On je jedan od novih momaka, ali ima košarkašku i ljudsku inteligenciju".\n"Teodosić je preskočio jedan trening, svi imaju sitne povrede. Malo smo podigli količinu rada, vidi se zamor, ali moramo da treniramo da bi se doveli do takmičarske forme do prve utakmice sa Portorikom. Prikupili smo potrebne informacije, polako spremamo celu ekipu za duel koji nas čeka. Portoriko je ekipa koja ima izuzetno atlete, igrače sa NBA iskustvom. Odličnim Bareom, videćemo da li će se i Arojo pridružiti, svakako je ekipa za respekt", rekao je Đorđević i istakao da ga raduje partija iz prvog meča sa Francuzima.\n"Oni me svaki dan sve više raduju. Kada čovek sa ove pozicije vidi da ispred sebe ima tim, onda je to veliko zadovoljstvo. To je naš "trejdmark". Odbrana postaje zasttinini znak", zaključio je Đorđević.\n"Francuska je izuzetno dobar protivnik. Nadamo se da ćemo pokazati našoj publici dugogodišnji rad sa selektorom. Vidi se da se svake godine sve lakše uklopimo, i da vlada dobra atmosfera u ekipi. Svi dolazimo motivisani na treninge", rekao je Bogdanović i osvrnuo se na trejd u Sakramento.\n"Ne znam puno, ali ako se to desi nadam se da ću sarađivati sa bivšim igračima naše reprezentacije Divcem i Stojakovićem", istakao je Bogdanović.\nMore in this category: « Odbojkašice Srbije preokretom nanele prvi poraz Rusiji\tSrbija lako preko Japana u polufinale Svetske lige »